Cara Buat Origami. Aktiviti Untuk Anak-anak

Cara Buat Origami –
Origami merupakan seni lipat kertas indah sejak dulu lagi dan berkembang hingga saat ini.  Menurut catatan sejarah, origami sendiri berasal dari bahasa Jepun yang terdiri dari dua kata, iaitu
ori
 dan
kami
.

Ori
bermaksud lipat dan
kami
 bermaksud kertas, jika digabungkan menjadi
origami
 yang membawa maksud lipat kertas.

Untuk mengetahui penjelasan dan pembahasan yang lebih mengenai origami anda boleh melihat selanjutnya bahagian seterusnya. Berikut ulasan sederhana mengenai origami.

Isi Kandungan

Seni Melipat Kertas Origami

500px.com

Kemunculan seni origami sebenranya banyak atau bervariasi dalam ragam cerita asal usulnya. Ada banyak spekulasi, beberapa rujukan menyebut origami tersebar dan ditemukan di Jepun, China, Jerman, Itali dan Spanyol. Namun untuk bukti paling kuat, origami dikatakan berasal dari negara Jepun.

Dalam cerita berkembang, origami memang berasal dari Jepun. Awal mulanya adalah kedatangan seorang pendeta dari Tiongkok di abad ke 6 M yang membawanya. Catatan sejarah mengatakan bahawa dulunya origami merupakan sebuah simbol kepada keagamaan.

Maka dari itu Jepun mengekalkan kegiatan seni melipat kertas ini. Di Jepun dalam tradisi shinto, kertas berbentuk segi empat dipotong dan dilipat menyerupai lambang simbolik Dewata yang kemudian digantung di Kota Jingu (Kuil Agung Imperial), Ise, sebagai persembahan.

Dalam beberapa kegiatan adat, perkahwinan misalnya, dalam Shinto kertas dibentuk menjadi burung bangau jantan (o-cho) dan burung bangau betina (me-cho) serta digunakan untuk membalut botol sake (arak khas Jepun) sebagai lambang untuk pengantin lelaki dan wanita.

Bahkan di Jepun sendiri hampir seluruh penduduk tahu cara dan boleh membuat origami. Kegiatan ini sudah menjadi budaya dan kegiatan rutin bagi penduduk Jepun, bahkan di Jepun kegiatan ini dijadikan pentas pertandingan serta karya seni yang lainnya.

Pada umumnya, origami biasa menggunakan kertas khusus origami yang memiliki warna-warna terang, cerah  dan menonjol. Dengan berbagai macam warna, origami juga berfungsi sebagai hiasan dan  aksesoris yang nampak unik, lucu dan indah dalam kapasiti yang banyak jika dibuat.

Di zaman era yang serba moden pun, juga telah ditemukannya teknologi pengolahan kertas yang  mampu membuat dan menghasilkan secara besar-besaran origami tersebut. Origami pun menjadi ladang usaha dan meraup rezeki.

Harganya pun sangat murah sehingga dapat dibeli dan dinikmati oleh sesiapa pun yang menyukainya. Untuk saat ini juga, kertas khas origami juga memiliki tekstur yang lebih tebal dan keras berbanding kertas-kertas lainnya.

Cara Membuat Origami

Dalam teknik pembuatannya pun cukup beragam, namun juga cukuplah sederhana dan mudah diikuti. Namun satu yang pasti adalah memerlukan latihan dan kebiasaan agar lebih mudah dalam membuat origami, khususnya bagi para pemula. Dalam artikel ini, penulis akan membantu memberikan arahan dan tutorial dalam pembuatan teknik lipatan.

teknik-teknik dalam pembuatan origami memang cukup banyak dan bahkan semakin berkembang. Jika mulanya hanya terdiri dari beberapa lipatan kini sudah menjadi berbagai macam lipatan yang rumit sehingga memerlukan beberapa teknik baru pula.

Untuk jenis-jenis origami, origami dikenal dalam dua jenis model yaitu model tradisional dan model modern.

Dilihat dari namanya pun origami hanya memerlukan satu bahan dasar yaitu kertas sebagai bahan pembuatnya. Untuk alat-alat lainnya dapat ditambah atau menggunakan sebuah pembaris dan sebuah pensil untuk menandai setiap lipatan yang ada bagi pemula amatur.

Ada banyak jenis origami pilihan yang dapat anda buat seperti origami berbentuk bunga , origami burung, origami bentuk love, origami kupu-kupu, bunga mawar atau bunga sakura, origami baju, origami bintang, dan masih banyak lagi

Berikut beberapa teknik dan cara pembuatan origami tersebut.

Origami Bunga

Origami dengan bentuk bunga-bunga memang cukup digemari dan diminati oleh banyak orang. Pembuatannya pun cukup mudah dikuasai tekniknya. Origami bunga juga memiliki bentuk yang indah sehingga sesuai untuk dijadikan hiasan, aksesori perabot di sudut-sudut ruangan rumah, bahkan di ruangan kelas sekolah sekalipun.

Cara membuat origami bunga mawar

sebentarsaja.com

1. Mula-mula siapkan alat dan bahan untuk membuat origami ini, kertas lipat ukuran 20 cm x 20 cm serta  warna kertas yang berbeza untuk tiap sisinya, misal warna depan merah dan belakang putih. Pins atau penyepit kecil..

2. Setelah siap, ambil kertas lipat, lipat kertas origami hingga membentuk beberapa kotak persegi kecil-kecil.

3. Kemudian tebalkan hasil bekas lipatan pertama tersebut dengan pensil. Kemudian lipat lagi dan kemudian tandai garis bekas lipatan dengan  pensil yang warnanya berbeza.

4. Lipat kertas menjadi bentuk segitiga ulang untuk sisi yang berlawanan sehingga membentuk potongan garis, buka dan lipat kembali ke empat sudutnya ke dalam. Buka lipatan dan kemudian tebalkan semula.

5. Lipat lagi berbentuk segitiga namun dengan posisi lebih rendah dari sebelumnya. Lakukan pada 3 sisi lainnya.

6. Setelah itu, mulakan rangkai dan bentuk dengan melipat dan menekukkan kertas. Mengikuti garis lipatan yang dibentuk tadi.

7. Terakhir untuk memberikan kesan hidup, gunakan pensil untuk memberikan sedikit kesan lengkung pada kelopak bahagian paling bawah bunga mawar. Selesai.

Cara membuat origami bunga lily

1. Ambillah sehelai kertas, pilih dan ambil kertas origami dengan ukuran 6 inci, kemudian lipat menjadi bentuk segitiga

caraaslan.blogspot.co.id

2. Lalu, ambil salah satu dari empat sudut dasar dan lipat secara simetri hingga bertemu sudut lain yang berpotongan.

3. Ulang lipatan untuk tiga sudut lainnya, untuk memberikan bentuk layang-layang.

4. Sekarang tekuk atau lipat tepi bawah layang-layang ke tengah, kemudian buka lipatan. Lipat sudut atas ke bagian bawah, lalu buka.

5. Sekarang origami anda akan memiliki bekas lipatan. Bekas lipatan ini nantinya akan anda gunakan dalam langkah berikutnya. Letakkan jari Anda di bawah titik yang lebih rendah dari layang-layang, kemudian lipat kertas ke  atas. Cara ini adalah untuk membuat kelopak bunga lily.

6. Kemudian ulang cara ini untuk melipat ketiga bagian kelopak lainnya pada layang-layang kecil tersebut.

7. Sekarang lipat satu titik layang-layang ke bawah, ulangi hingga 3 kali hingga menyerupai sebuah berlian.

8. Untuk selanjutnya lipat tepi atas berlian ke tengah, ulangi juga hingga 3 kali sisi bagian lainnya.

9. Selanjutnya untuk bagian terbaliknya, mulai lipat keluar empat kelopak bunga lily.

10. Untuk memberikan kesan hidup Anda dapat membuat efek lengkungan yang bagus di kelopak bunga dengan memegang pangkal kelopak di jari kiri, kemudian jalankan ibu jari kanan dengan  pensil sebagai pengapit, gerakkan dan ulangi gerakan untuk ketiga bagian kelopak lainnya. Tahap akhirpun bunga lily kertas pun telah jadi.

Cara membuat origami bunga sakura

mawisesa.wordpress.com

1. Lipatlah kertas origami menjadi dua dengan bentuk vertikal. Langkah-langkah ini merupakan teknik awal dalam pembuatan origami bunga sakura dari kertas.

2. Kemudian lipat salah satu sudut bawah guna membetnuk bangunan segitiga. Anda nantinya akan melipat lapisan yang sama agar menjadi kelopak dari bunga sakura.

3. Ulangi cara kedua dengan bagian belakang kertas origami yang dilipat.

4. Potong sedikit sudut di sisi berlawanan dengan bentuk segitiga kecil melalui semua lapisan atau lipatan yang tadi telah dibuat. Simpan segitiga kecil tersebut karena akan masih digunakan lagi pada tahap berikutnya.

5. Potong secara melengkung pada kertas yang menghubungkan 2 segitiga. Pisahkan atau sisihkan 5 kelopak bunga sakura tersebut.

6. Kemudian pasangkan dengan menggabungkan kelopak sakura tersebut dengan menekan kelopak bunga secara bersama-sama.

7. Lalu tambahkan segitiga kecil dari langkah ke-empat hingga bagian tengah lengket. Tekan. Kemudian ulangi langkah dari awal beberapa kali hingga bunga sakura yang terbentuk pun semakin banyak.

8. Jadilah tahap terakhir pembuatan bunga sakura.

Origami burung merak

Lipat secara diagonal menjadi 2 bahagian, tarik tiap sudut, lipat menjadi segitiga, lipat separuh ujung ke luar, tekan ke titik tengah hingga mirip bunga. Lipat sisi ke dalam untuk membentuk ekor merak. Lipat secara simetri menjadi 2 bahagian, ambil ujung lancip tarik ke dalam, kemudian tarik lagi sisa hujungnya ke luar, mekarkan ekor dan lebarkan, origami merak pun jadi.

Origami burung merpati

Lipat menjadi segitiga, tarik hujung segitiga kebawah melewati garis. Lipat lagi tepat garis tengah, buka hujung lipatan, tekuk menjadi lipatan simetri. Tarik tiap hujung sisi dengan garis agak miring, tekan hujung sisi agak lebar ke dalam, beri mata dengan pensil. Burung merpati pun jadi.

Origami burung camar

Lipat menjadi segitiga, tarik sisi atas lipatan, lipat secara diagonal dan simetri. Tarik hujung masing-masing sisi ke atas. Tari ke dalam bagian ekor. Hujung atas tari juga ke dalam hingga menyerupai paruh, lipat juga sudut tersisa ke dalam. Origami burung camar pun telah jadi.

Origami burung kenari

Lipat membentuk segitiga, buka tarik sisi bawah sampai bertemu garis lipatan. Lakukan yang sama pada sisi lainnya, hingga menyerupai layang-layang. Tarik bagian atas ke dalam. Tarik hujung atas bertemu garis lipatan sebelumnya lakukan berulang hingga sampaih ujung.

Lipat sesuai garis lipatan awal. Tarik hujung atas ke dalam untuk membuat paruh, beri mata. Selesai.

Origami burung kolibri

Hampir sama dengan teknik pembuatan origami burung kenari, namun bezanya terletak pada pembuatan paruhnya yang lebih panjang, langkah awal sama namun pada sesi melipat layang-layang, sisi bawah layang-layang dilipat ke dalam untuk membuat lebih runcing.

Origami burung bangau

Lipat menjadi segitiga, buka kemudian lipat secara vertikal dan horizontal. Lipat menjadi segitiga lagi namun berlawanan arah. Tarik tiap hujung segitiga ke dalam, hingga berbentuk bujur sangkar. Tarik tiap sisi ke dalam, kemudian tari ke bahagian luar tiap sisinya.

Lipat ujung dengan ke titik perpotongan. Lipat lagi sisi-sisinya ke dalam, buka lipatan yang berlawanan, tari ujung bakal sayap, kemudian tari satu ujung ke dalam untuk membuat paruh. Burung bangau pun telah jadi.

Origami burung walet

Mirip dengan origami pesawat, lipat secara diagonal, lipat ujungnya hingga membentuk layangan. Lipat salah satu sisi ke tengah, tarik ke luar lipatan. Lipat sisi lainnya dengan teknik lipat tirai, buka lipat sesuai perpotongan tengah sayap. Tarik hujung ke atas, kemudian lipat badan menjadi 2 bagian secara simetri.

Tarik hujung yang lebih panjang ke bawah. Tekan dan lebarkan 2 ekornya , kemudian hujung pendek tekan ke dalam untuk membentuk paruh.

Origami burung kecil

Lipat menjadi segitiga, lipat 2 sisi sampai bertemu perpotongan garis. Lipat ke dalam hujung yang tersisa. Tarik 2 sisi diagonal bertemu perpotongan garis. Tarik ke luar lipatan tersebut, lakukan pada kedua sisi. Tekan sedikit hujung bagian yang ditarik tersebut.

Lipat sesuai perpotongan garis. Tarik hujung panjang ke dalam kemudian sedikit ke luar lagi. Sedang hujung lainya ke dalam. Origami burung siap untuk menghias rumah anda.

Origami burung

Lipat menjadi segitiga, kemudian lipat menjadi segitiga yang lebih kecil, tarik ujung masing-masing sisi dan lipat. Ambil ujung lipat sedikit miring, dan tarik ujung ke bagian dalam. Tarik kebagian berlawanan, bagian dasar badan jadi, tarik ujung kecil guna membuat paruh. Lipat ke dalam bagian ekor dan sedikit lebarkan. Origami bentuk burung pun jadi.

Origami burung beo

Lipat menyerupai lipatan dasar ikan. Lipat, dan tekan sisi perpotongan ke tengah titik temu. Lipat menjadi dua titik bagian. Buka lipatan berlawanan arah, tarik ujung bawah ke atas. Buka lipatan kecil yang terbentuk di tengah, tarik ke dalam dua kali untuk membuat kaki. Ambil ujung atas untuk ditarik membuat paruh. Jadilah origami bentuk beo.

Cara membuat origami kupu-kupu

1. Siapkan kertas, lipat kertas dengan garis diagonal.

2. Balik sisi belakang kertas, kemudian lipat sudut secara berlawanan arah.

3. Pertemukan semua titik tengah lipatan garis diagonal, kemudian lipat dan akan terbentuk sebuah segitiga.

4. Putar lalu lipat 2 sisi segitiga ke titik atas, putar lagi, lipat hujung sisi lainnya hingga melewati garis lipatan.

5. Putar lalu lipat ke belakang, lalu lipat sepanjang garis tengah simetri.

6. Origami kupu-kupu siap.

Origami Penguin

Siapkan kertas dengan ukuran 7,7 cm x 7,5 cm. Posisikan  kertas sepero posisi bentuk belah ketupat dengan memutar kertasnya. Letakkan sisi berwarna menghadap ke atas.

Lipat sisi kiri ke kanan, lalu buka kembali lipatannya.

Lipat sisi bawah ke sisi atas, lalu buka kembali lipatannya.

Lipat sisi bawah ke atas sesuai dengan garis putus- putus.

Lipat ke bawah

Balikkan kertas. Setelah itu, lipat sisi kiri dan kanan sesuai dengan garis putus- putus.

Lipat sesuai garis putus – putus.

Lipat hujung atas ke bawah.

Balikkan kertas.

Tampalkan sepasang mata. Anda dapat  menggunakan bola mata ikan.

Origami Love

Kalau origami dengan bentuk yang satu ini biasanya sering digunakan para remajai masa-masa jatuh cinta. Biasanya digunakan untuk hiasan hadiah bagi orang-orang tersayang. Nah berikut cara pembuatannya:

Cara membuat origami love

Lipat sudut kertas origami secara berpotongan, tarik salah satu sudut secara berlawanan hingga pada titik pertemuan perpotongan.

Tarik sudut yang berpotongan dengan sudut yang dilipat tadi hingga pada lipatannya.

Tarik sisi kanan lipatan hingga garis lurus perpotongan simetri.

Lakukan hal yang sama dengan sisi kiri lipatan.

Jadilah origami berbentuk love. Origami pun siap untuk dipersembahkan pada orang tersayang.

Origami Baju

Origami bentuk ini paling digemari anak-anak perempuan, biasanya mereka pakai untuk main rumah-rumahan. Berikut cara membuat origami berbentuk baju:

Cara membuat origami baju

Lipat kertas menjadi dua bagian lakukan dengan dua sisi yang berbeda, horizontal dan vertikal.

Lipat secara zig zag (seperti lipatan tirai) sampai bertemu pada perpotongan garis lipatan secara horizontal.

Origami Perahu

Untuk origami perahu kemungkinan besar, hampir seluruh lapisan masyarakat tahu dan pastinya paling sering dibuat. Teknik pembuatannya yang sangat mudah dan sederhana, origami perahu menjadi yang paling digemari dan diminati.

Origami ini pun sering dibuat di sekolah-sekolah kerana memang paling mudah dipelajari. Siapa  yang belum pernah membuat origami perahu, pastinya tidak ada. Berikut caranya:

Cara membuat origami perahu

Siapkan kertas, lipat ke empat sudut ke sisi dalam kertas, kemudian buka kembali.

Lipat ke empat sudut ke dalam lagi namun pres isinya lebih kecil dari sebelumnya, ujung sudut pas pada garis lipat sebelumnya. Kemudian lipat kembali dengan lipatan langkah pertama.

Lipat menjadi 2 secara vertikal, lipat ke empat sudutnya.

Untuk sisi belakangnya, tarik ke empat sudut, , lipat menjadi 2 kembali.

Buka lipatan pada garis tengah, tekan hingga bagian dalam menjadi di luar.

Tahap terakhir pun perahu telah siap.

Anda juga boleh follow link
ini
 untuk cara lain buat origami.

Penutup

Origami pun memiliki cerita dan perkembangannya. Nah semoga sedikit ulasan tentang origami di atas membantu memberikan pemahaman yang lebih. Sekian dan selamat mencuba membuat origami.

Artikel berkaitan :
Cara Mengenal 4 Jenis Peribadi Anak

Ibu Bapa Perlu Tahu, 10 Cara Mengajar Anak-anak Membaca


CARA BUAT POPCORN – Senang jer rupanya!

Isi Kandungan

CARA BUAT POPCORN

Bertih jagung atau
popcorn
 adalah biji jagung kering yang mengembang dari isinya dan meletup bila dipanaskan. Apabila dipanaskan, tekanan akan terhasil dari dalam isi dan letupan kecil
‘pop’
 akan kedengaran.

Bertih jagung yang tidak diletupkan tidak cepat rosak dan biasnya bertahan lebih lama jika disimpan dalam bekas tertutup.

Terdapat beberapa teknik yang digunakan untuk meletupkan bertih jagung seperti memanaskan didalam ketuhar atau menggunakan periuk tekanan tinggi.

Jangan risau anda masih boleh menggunakan periuk biasa yang ada dirumah. Caranya pun cukup mudah. Buat sendiri tentunya lebih jimat dan sedap bukan? Malah mungkin boleh mendatangkan sedikit duit poket pada anda.

BAHAN-BAHAN

Jagung kering dalam paket

Minyak masak

Marjerin

Pewarna
(optional)

CARA BUAT POPCORN: LANGKAH DEMI LANGKAH

1.  SUKAT JAGUNG & MINYAK MASAK

Keluarkan jagung. Inilah jagung kering yang boleh dibeli di pasaraya. Untuk sepeket ini sudah mencukupi bagi satu keluarga kecil makan bertih jagung ya.

Oh ya, tak perlu basuh. Kalau nak basuh, perlu sangai atas kuali sampai betul-betul kering supaya tak lemau.

Sukatan untuk 1 kuali ialah lebih kurang setengah cawan jagung kering dan setengah cawan minyak masak.

2. MASAKKAN DALAM KUALI

Tuangkan minyak dan jagung tadi ke dalam kuali.

Gunakan api kecil saja.

3. TUTUP KUALI

Biarkan beberapa minit, mulalah bertih jagung meletup-letup.

Jangan dibuka penutup kuali tu. Nanti melenting keluar pula.

Tunggu sampai senyap baru tutup api.

4. PINDAHKAN POPCORN KE DALAM BEKAS

Inilah hasilnya selepas semua jagung mengembang dan meletup-letup.

Tuangkan hasil pop corn tadi ke dalam bekas sebab lepas ini kita akan membuat gulanya.

Kalau nak buat banyak, ulang lagi proses yg sama dengan kuali yang sama sampai cukuplah banyak mana yang anda suka.

5. MEMBUAT GULA POPCORN

Untuk membuat gula popcorn atau siranya, gunakan kuali yang kering daripada sebarang air. Buka api yang kecil saja.

Tuangkan 1 setengah cawan gula. Sebenarnya nak gunakan gula perang atau gula melaka pun boleh.

Nak tambahkan sedikit garam pun tiada masalah, terpulanglah pada citarasa anda.

Kemudian, kacaukan gulanya selalu sampai cair. Jangan ditinggal-tinggal pula, takut berketul dan hangus.

Kacau gula sampai cair dan rata seperti dalam gambar di bawah.

6. TAMBAHKAN MARJERIN & PEWARNA

Sediakan 2 sudu majerin dan 1 sudu serbuk perwarna.

Macam dalam gambar di bawah ini,  guna pewarna jenis serbuk ya, bukan cecair.

Kalau tak mahu guna pewarna pun boleh.

Tambahkan marjerin dan pewarna ke dalam gula yang telah cair tadi.

Ingat, gunakan api kecil saja macam tadi ya.

 Begini hasilnya apabila sebati.

7. MASUKKAN POPCORN

Apabila gula, marjerin, dan pewarna dah rata, boleh te
rus masukkan popcorn yg dah siap proses tadi.

Sira sampai rata.

Jangan matikan api yang kecil tadi.

Nanti dah siap baru tutup api ya.

8. SIAP!

Beginilah hasilnya.

Anda bolehlah simpankan dalam bekas kedap udara untuk kudapan nanti.

Mudah saja cara buat popcorn di rumah sebenarnya. Bahan yang digunakan pun tidak banyak. Boleh makan panas-panas. Puas hati!

Boleh masukkan dalam plastik berbentuk kon dan buat sebagai cenderahati untuk majlis hari jadi. Pasti ramai kanak-kanak berebut!

Bagi yang diet, boleh kurangkan gula yang digunakan atau guna gula perang.

Kalau dah
‘pass’
 buat yang ini, bolehlah tukar perasa-perasa lain yang anda suka contohnya popcorn
‘cinnamon’
 atau coklat.

Artikel berkaitan :
Cara buat kek batik


Cara Buat QR Code Yang Mudah Dan Pantas (Termasuklah My Sejahtera)

Cara Buat QR Code
 ini bertujuan untuk membantu anda yang masih tidak tahu cara untuk mencipta QR Code anda sendiri. QR adalah singkatan untuk ‘Quick Response’ atau ‘respon / maklumbalas yang pantas’.

Berbeza dengan barcode yang digunakan dalam industri
 retail
, penerbitan buku, atau farmasi, QR Code ni lain sikit sebab ia boleh digunakan dan dihasilkan dengan mudah oleh orang awam.

Isi Kandungan

Apa Itu QR Code?

Pernahkah anda menggunakan
QR code
? Apa itu
QR code
? Kenapa ramai orang kini menggunakan
QR code
? Apa beza antara
QR code
 dengan
barcode
 biasa yang sering kita lihat di mana-mana seperti yang yang ada pada produk yang dijual di kedai atau pasar raya? Mari kita lihat.

Menurut
Wikipedia
, QR
 code
, yang diringkaskan daripada
Quick Response Code
, merupakan sejenis
barcode
 dua dimensi yang dicipta pada tahun 1994 untuk industry automotif di Jepun. Perbezaan antara
barcode
 biasa dengan
QR code
 adalah fungsinya.
Barcode
 biasa ialah label optik yang boleh dibaca oleh mesin yang direka untuk membacanya.
Barcode
mengandungi maklumat tentang produk atau benda yang berada bersamanya.

Beza Barcode Dengan QR Code

Sebagai contoh,
barcode
 yang terdapat pada sebungkus roti Gardenia, mengandungi segala maklumat yang terdapat pada roti Gardenia tersebut untuk proses jual beli, seperti jenis produk dan harga roti tersebut.

Berbeza pula dengan
QR code
, yang kebiasaannya mengandungi data untuk pencari, pengecam atau pengesan, yang dapat dihubungkan ke sesebuah laman web atau aplikasi.
QR code
 menggunakan empat mod pengekodan yang berpiawai, merangkumi digit,
alphanumeric
 (gabungan digit, abjad dan symbol), bit/binari dan juga bahasa Kanji, untuk memastikan data dapat disimpan dengan selamat. Kini,
QR code
 banyak digunakan di negara-negara seluruh dunia.

Antara kegunaan QR Code antaranya adalah:

Alamat laman web / URL

Kandungan Teks (250 aksara)

Nombor Telefon (dan boleh terus menelefon)

Kod SMS (dan boleh diletakkan maklumat berkaitan penerima dan mesej sebanyak 150 aksara)

QR Code sangat mudah untuk dicipta, kerana anda hanya perlu sediakan link sahaja.

Contoh lain yang boleh dijana menjadi QR kod adalah:

Laman Web

Laman Sosial seperti Facebook dan Instagram

Kad Jemputan Kahwin Digital

Lokasi Pejabat

Menu Restoran

Aplikasi Pembayaran seperti TouchNGo eWallet, Grabpay dan Boost

Cara Buat QR Code Guna Google Form

Kaedah ini sesuai untuk merekod kehadiran, mengisi borang seperti borang kaji selidik dan membuat latihan kuiz atau soalan berbentuk aneka pilihan jawapan.

Cipta emel, akaun Google atau gunakan akaun Google peribadi

Pada paparan utama Google setelah log masuk, klik pada Google Apps di bahagian atas sebelah kanan

Pilih Google Drive

Kemudian di bahagian kiri klik pada butang New, pilih Google Form

Cipta borang yang diinginkan sama ada borang kehadiran atau borang kaji selidik menggunakan contoh yang diberikan

Selesai mencipta borang, dapatkan link Google Form dengan menekan butang Send pada Dashboard Google Form dan klik Copy

Selain itu, nota atau salinan digital dokumen juga boleh dimuat naik ke Google Drive kemudian dapatkan link url kepada dokumen tersebut dan klik Copy

Ikuti langkah di bawah untuk jana QR kod

Jana QR Code

Dengan mempunyai link url kepada Google Form atau Google Drive yang ingin dijana sebagai QR Code, sila cari aplikasi jana QR Code yang mudah dan selamat untuk digunakan.

Masukkan link url yang ingin dijana menjadi QR Code

Klik Cipta atau Generate QR Code untuk mengekodekan link anda

Cetak QR Code yang telah dicipta dan paparkan kepada pengguna yang diinginkan

Antara aplikasi yang boleh digunakan untuk menjana QR kod adalah seperti di bawah. Tekan buatng muat turun untuk mengetahui lebih lanjut mengenai aplikasi scan QR code atau untuk mendapatkan cara penggunaan QR Code:

Penjana Kod QR

QR Code Generator

Selain menjana kod daripada Google, laman web, sosial media dan apa-apa capaian secara atas talian yang mempunyai link url boleh dijana menjadi QR Kod.

Artikel Berkaitan:
Contoh Surat Kebenaran Bekerja Daripada Majikan


5 Cara Buat Roti Canai Yang Sedap Dan Mudah Hanya Di Rumah

Cara Buat Roti Canai
 ini dikongsikan kepada sesiapa sahaja yang berkehendak menyediakan hidangan roti canai di rumah. Banyak cara yang mudah untuk menyiapkannya buat seisi keluarga. Baca artikel ini.

Isi Kandungan

Roti Canai

Roti canai merupakan antara salah satu jenis hidangan yang popular dalam kalangan rakyat Malaysia.
Roti canai
 ini seringkali di makan ketika sarapan pagi. Percaya atau tidak, hampir semua orang tahu dan pernah makan roti canai ini kerana mudah untuk didapati. Tambahan pula, harganya adalah dalam lingkungan RM1 sehingga RM3 sekeping berdasarkan jenisnya.

Pergi mana-mana kedai mamak, memang dijamin ada roti canai ini. Tapi, disebabkan PKP yang masih belum habis, maka agak sukar untuk kita makan di kedai mamak. Nak membeli pun susah kerana banyak prosedur dan risiko jangkitan. Tetapi, anda jangan risau kerana akan saya kongsikan cara buat roti canai sendiri di rumah. Rasanya akan sama atau lebih sedap, bergantung kepada teknik memasak anda.

Untuk mengetahui nama lain, sejarah dan kalori roti canai, anda boleh membaca artikel berkaitan
Kandungan Kalori Roti Canai yang Ramai Tidak Tahu
 dan
Jenis-jenis Roti Canai Pelbagai Di Malaysia
.

Jenis Roti Canai

Jangan terkejut kalau saya katakan banyak jenis sebenarnya roti canai ini. Manusia ini dilahirkan dengan sikap dan pemikiran yang kreatif dan inovatif sampaikan makanan pun kita mampu mengubah pelbagai resipi. Menarik bukan? Yang kebiasannya kita ketahui, hanya roti canai kosong atau roti canai biasa.

Tahukah anda, terdapat jenis lain dalam roti canai ini? Rasanya sangatlah sedap dan mengikut cita rasa orang. Di bawah ini merupakan antara jenis roti canai yang popular dalam kalangan rakyat Malaysia:

JENIS ROTI

GAMBAR CONTOH

ROTI CANAI BIASA

ROTI CANAI TELUR

ROTI CANAI MILO

ROTI CANAI
BANJIR

ROTI CANAI SARDIN

ROTI CANAI PISANG

*NOTIS: Belum cuba dan tidak tahu roti canai di atas? Tunggu apa lagi? Anda boleh mencubanya sekarang atau memasaknya sendiri di rumah.

Cara Buat Roti Canai

Maka dengan itu, saya kongsikan kepada anda cara membuat roti canai yang pelbagai perisa. Langkahnya hanya mudah dan hanya menggunakan barangan dapur yang asas. Dengan modal yang kecil, anda mampu menghasilkan roti canai yang banyak untuk seisi keluarga. Tidak percaya? Mari saya buktikan kepada anda.

Bahan Asas Yang Diperlukan

Untuk membuat roti canai ini, anda hany perlu menggunakan beberapa bahan yang penting dan mudah didapati sahaja. Lazimnya, bahan dan barang masakan yang digunakan adalah hampir sama buat semua jenis roti canai. Berikut merupakan bahan dan barang yang digunakan:

BARANG MASAKAN

Besen/Loyang.

Mangkuk kecil/Mangkuk besar.

Pemukul Telur(Jikalau tiada, boleh sahaja menggunaka sudu atau garfu. Ikut kesesuaian dan kemudahan).

Cawan.

Dulang.

BAHAN MASAKAN

Tiga Cawan Tepung Gandum(Ikut bilangan roti canai yang anda mahu hasilkan. 3 cawan=10 keping roti canai).

Satu biji telur.

Satu bekas air suam.

Satu sudu susu pekat manis(Jenama kesukaan anda).

Satu sudu marjerin.

Satu sudu makan garam.

Satu sudu makan gula.

Satu tin sardin(Pilihan).

Serbuk Milo(Pilihan).

Telur yang dikacau(Pilihan).

Roti Canai Biasa

Para suri rumah boleh ikuti cara buat roti canai biasa seperti berikut:

LANGKAH PERTAMA
: Sediakan bahan yang dinyatakan di atas.

LANGKAH KEDUA
: Masukkan semua bahan mentah iaitu tepung gandum, garam, gula, susu dan air suam ke dalam besen. Uli sehingga sebati dan pastikan tidak terlalu liat atau cair.

LANGKAH KETIGA
: Masukkan telur tadi. Gaulkan sehingga sebati sekali lagi. Setelah itu, biarkan selama 30 minit atau lebih supaya doh itu menjadi kembang.

LANGKAH KEEMPAT
: Setelah 30 minit berlalu, anda boleh membuat bentuk bola. Pecahkan doh yang besar tadi ke beberapa bentuk ikut kesukaan anda. Jangan terlalu kecil atau besar.

LANGKAH KELIMA
: Sapukan marjerin secara rata kepada doh yang dipecahkan sebentar tadi supaya senang untuk dicanaikan.

LANGKAH KEENAM
: Ambil loyang dan tebarkan bebola doh sebentar tadi. Tarik doh itu secara perlahan-lahan agar tidak terkoyak. Anda perlu melakukannya dengan berhati-hati.

LANGKAH KETUJUH
: Apabila sudah menjadi bentuk nipis yang besar, lipat menjadi bentuk segi empat. Pastikan tidak terkoyak.

LANGKAH KELAPAN
: Setelah itu, roti canai anda sudah siap untuk digoreng.

LANGKAH KESEMBILAN
: Untuk menggorengnya, anda boleh meletakkan minyak dalam kuantiti yang sedikit sahaja. Tidak terlalu banyak dan terlalu sedikit.

LANGKAH KESEPULUH
: Setelah garing, angkat dan hidangkan kepada keluarga anda.

Roti Canai Sardin

Langkah untuk buat roti canai sardin adalah seperti berikut:

LANGKAH PERTAMA
: Ulangi “LANGKAH PERTAMA” sehingga “LANGKAH KEENAM” seperti cara buat roti canai biasa.

LANGKAH KEDUA
: Setelah dikembangkan, anda boleh meletakkan beberapa sudu kuah sardin dan isinya yang sudah dipenyekkan terlebih dahulu.

LANGKAH KETIGA
: Lipat menjadi bentuk segi empat dengan berhati-hati. Roti canai anda sedia untuk digoreng. Masukkan minyak dalam kuantiti yang sedikit dan tidak banyak.

LANGKAH KEEMPAT
: Jikalau garing, angkat dan hidangkan kepada keluarga anda. Untuk menambah rasa, anda boleh menghidangkan sekali kuah roti sardin untuk mencicah.

Roti Canai Milo

Ikuti cara buat roti canai milo adalah seperti berikut:

LANGKAH PERTAMA
: Ulangi “LANGKAH PERTAMA” sehingga “LANGKAH KEENAM” seperti cara buat roti canai biasa.

LANGKAH KEDUA
: Setelah dikembangkan, anda boleh meletakkan beberapa sudu serbuk milo. Jangan terlalu banyak kerana akan memberi kesan kepada roti anda.

LANGKAH KETIGA
: Lipat menjadi bentuk segi empat dengan berhati-hati. Roti canai anda sedia untuk digoreng. Masukkan minyak dalam kuantiti yang sedikit dan tidak banyak.

LANGKAH KEEMPAT
: Jikalau sudah masak, angkat dan hidangkan kepada keluarga anda. Untuk menambah rasa, anda boleh menghidangkan sekali dengan susu manis atau dimakan begitu sahaja.

LANGKAH KELIMA
: Jangan biarkan api terlalu besar kerana ia akan menghangitkan roti anda. Rasanya akan menjadi pahit.

Roti Canai Telur

Langkah untuk buat roti canai telur adalah seperti berikut:

LANGKAH PERTAMA
: Ulangi “LANGKAH PERTAMA” sehingga “LANGKAH KEENAM” seperti cara buat roti canai biasa.

LANGKAH KEDUA
: Setelah dikembangkan, anda boleh sapukan telur yang sudah dikacau tadi ke atas roti anda. Jangan terlalu banyak kerana akan memberi kesan kepada roti anda.

LANGKAH KETIGA
: Lipat menjadi bentuk segi empat dengan berhati-hati. Roti canai anda sedia untuk digoreng. Masukkan minyak dalam kuantiti yang sedikit dan tidak banyak.

LANGKAH KEEMPAT
: Jikalau sudah masak, angkat dan hidangkan kepada keluarga anda. Untuk menambah rasa, anda boleh menghidangkan sekali dengan susu manis atau dimakan begitu sahaja.

LANGKAH KELIMA
: Jangan biarkan api terlalu besar kerana ia akan menghilangkan rasa roti anda. Rasanya akan menjadi pahit.

Rahsia Cara Buat Roti Canai

Dalam dunia masakan, lain orang lainlah rasa yang terhasil meskipun memamasak jenis hidangan yang sama. Nak tahu kenapa? Itu adalah kerana bahan rahsia atau teknik unik yang digunakan semasa membuat roti canai. Di bawah ini dikongsikan kepada anda beberapa rahsia cara buat roti canai yang mampu tingkatkan rasa hidangan roti canai anda.

Tambahkan air sejuk atau ulikan dengan ketulan ais yang kecil semasa mengadun doh roti canai anda. Tujuannya adalah agar roti canai anda menjadi lembut sehingga ke petang.

Untuk meningkatkan kerangupan roti canai anda, tambahkan sedikit gula atau susu manis semasa mengadun roti canai anda.

Untuk menjadikan adunan doh liat, masukkan minyak masak semasa mengadun roti canai anda.

Lebih nipis anda menebar roti canai, lebih sedap rasanya.

Pastikan anda menggunaka marjerin atau minyak semasa menguli doh agar tidak melekat.

Video Cara Buat Roti Canai

Di bawah ini dikongsikan salah satu video cara buat roti canai di rumah. Moga-moga mampu membantu anda memberi gambaran yang lebih baik. Ikuti langkah yang diberikan dengan baik.

Gunakan Cara Buat Roti Canai di Rumah Semasa PKP

Makanan menjadi perkara utama dalam kehidupan kita. Jadi, apa salahnya sekiranya kita mahu mencuba memasak pelbagai jenis hidangan di rumah selain daripada masakan berlauk. Diharapkan agar perkongsian cara buat roti canai yang pelbagai jenis ini mampu meningkatkan kemahiran memasak anda di rumah. Isilah masa lapang anda dengan erkara yang berfaedah. Ikatlah perut insan tersayang anda.

Sesungguhnya, makanan yang terbaik adalah datangnya daripada hasil tangan insan yang tersayang. Kalau anak-anak kecil mengidam roti canai, mungkin anda boleh katakan hanya celah jari sahaja untuk membuatnya.


2 CARA BUAT SLIME MESRA KANAK-KANAK

Cara buat slime
 yang mesra kanak-kanak mesti dicari oleh setiap para ibubapa dirumah. Slime telah menjadi suatu aktiviti popular pada masa kini terutaman dalam kalangan kanak-kanak. Jika dilihat di pasaran juga, slime ini juga dijual dalam harga yang agak mahal. Pasti anda tertanya-tanya bagaimana cara buat slime kan?

Selain keseronokan belajar sains, slime popular kerana beberapa sebab. Ada yang merasa senang melihat slime berubah dari pepejal menjadi cecair dan kembali semula jadi cecair. Memicitnya di antara jari anda juga boleh menjadi kaedah yang baik untuk menghilangkan tekanan atau senangnya kita panggil stress ball.

Walaupun
ramai yang mengikuti tren yang menyeronokkan ini, ada yang prihatin tentang sejauh manakah selamatnya slime ini. Adakah keseronokan itu berisiko? Bagaimana anda boleh membuatnya dengan selamat dan tanpa alergik?

Namun kaedah ini memerlukan slime sentiasa dibancuh yang baharu bila ingin diguna pakai semula. Maklumlah bahannya juga mesra alam, jadi ianya tidak bertahan lama. Kelebihannya, Lebih selamat, kerana bahan yang digunakan ialah bahan yang tidak memudaratkan kulit tangan anda dan anak anda, tak perlu guna borax.

Disini kami kongsikan cara buat slime dengan selamat,mudah dan murah. Kebanyakan bahan boleh didapati dikedai runcit berdekatan anda sahaja atau sememangnya sudah ada dalam rumah anda! Semudah ABC bukan?

Kami akan kongsikan dua jenis slime DIY kepada anda iaitu slime versi selamat dimakan dan tidak boleh dimakan namun masih selamat untuk kulit anak-anak. Bagi jenis boleh dimakan ini lebih sesuai kepada anak-anak kecil berusia dalam 1 hingga 6 tahun namun awas mereka memerlukan pengawasan penuh oleh dewasa ya.

Berikut adalah beberapa cara untuk membuat slime dengan mudah:

Slime untuk kanak-kanak kecil ( sesuai kerana boleh dimakan)

Bahan dan alat yang anda perlukan:

1 sudu tepung jagung

1 tin susu pekat manis, saiz standard

Pewarna makanan, titis secukupnya hingga warna yang diinginkan (beli di kedai / pasar raya kek)

 Kuali

Sudu untuk mencampurkan

 Spatula

Langkah-langkah:

 1. Tuangkan susu pekat manis dan tepung jagung ke dalam periuk

2. Letakkan dapur di atas api kecil

3. Panaskan campuran susu pekat manis dan tepung jagung sehingga mendidih, ini akan berubah menjadi campuran slime

4. Kacau adunan slime sambil menunggu hingga mendidih.

5. Setelah adunan kelihatan pekat, matikan api dan angkat loyang

6. Letakkan pewarna pada campuran slime sehingga mencapai warna yang dikehendaki.

7. Tunggu adunan sejuk, dan slime boleh dimainkan dan dimakan!

Slime untuk kanak-kanak remaja:

Umur yang kami syorkan untuk anak-anak anda bermain dengan slime ini adalah berumur 5 tahun ke atas.

Bahan dan alat yang anda perlukan:

Gam kertas cecair(pilih yang berkualiti)

1/2 Cawan tepung penaik

Pewarna makanan (gunakan apa-apa jenis pewarna cecair)

Bekas untuk melarutkan tepung penaik

Bekas untuk gam kertas cecair

Sudu atau garfu

Air suam

Langkah-langkah:

Masukkan tepung penaik ke dalam bekas dan larutkan dengan sedikit air suam. Gunakan kira-kira 1/4 gelas air suam. Kacau sehingga serbuk tepung penaik larut sepenuhnya. Biarkan selama 5-10 minit sehingga buih yang terhasil sedikit berkurang.

Tuangkan gam kertas cecair ke dalam bekas. Semakin banyak gam, semakin banyak slime yang terhasil nanti.

Masukkan cecair perwarna, gunakan apa-apa sahaja warna kegemaran anda.

Kemudian, bancuh cecair gam beserta warna tadi sehingga warna sebati dengan gam cecair.

Masukkan tepung penaik yang telah dilarutkan dengan air suam tadi. Sambil kacau, masukkan tepung penaik yang telah dilarutkan sedikit demi sedikit                  *
Penting:
 Sila uji daya lekatan campuran gam cecair dan larutan serbuk penaik setiap kali penambahan larutan tepung penaik dilakukan.

Slime anda hampir siap jika terdapat air berwarna putih yang terpisah daripada slime yang terhasil. Slime tersebut juga tidak akan melekat pada jari apabila disentuh.

Asingkan air berwarna putih tadi daripada slime yang terhasil. Kini
“homemade”
 slime untuk anak anda sudah siap.                                                                                *
Penting:
 Pastikan anda sentiasa menyimpan slime anak anda selepas bermain, di dalam bekas yang bertutup atau kedap udara.

Semoga aktiviti ini dapat mengeratkan lagi hubungan antara ibu bapa dan anak-anak. Bermain bersama anak adalah langkah terbaik untuk menyokong perkembangan anak-anak. Luangkan masa bersama anak anda sekerap yang boleh. Ia dapat membantu tumbesaran anak anda untuk membesar dengan sihat, gembira dan aktif. Ingat,jangan biarkan mereka bermain slime keseorangan ya.

Anda juga mungkin berminat
CARA BUAT KEK – Ramai yang tahu cara buat, tapi belum tips rahsianya. Jom Baca!

Cara Buat Origami. Aktiviti Untuk Anak-anak

Ibu Bapa Perlu Tahu, 10 Cara Mengajar Anak-anak Membaca

PENUTUP

Teruskan bersama kami di
t.me/tcerdot.my
 untuk mendapatkan informasi dan bahan-bahan pendidikan serta info yang terkini dan terbaik dari semasa ke semasa. Terima kasih kerana menyokong kami dan semoga artikel  ini membantu anda..


CARA BUKA AKAUN ASB ONLINE (myASNB)

Akaun ASB
 kini boleh dibuka secara online! Mudah sahaja hanya perlu muat turun aplikasi myASNB dan tidak perlu ke kaunter.

Semestinya ia satu berita baik untuk mana-mana individu, ibu ayah yang mahu membuka akaun ASB untuk anak-anak atau diri sendiri. Anda tidak perlu beratur atau keluar ke kaunter cawangan ASNB dan hanya buat di rumah sahaja.

ASB sangat sesuai sebagai permulaan disebabkan risikonya yang rendah dan modal terjamin. ASB juga sesuai untuk anda ‘park’ dana kecemasan untuk kegunaan ketika kecemasan.

Selain itu, anda boleh juga membaca berkenaan dengan
 Tarikh Pengumuman Dividen KWSP 2022.

Isi Kandungan

APAKAH ITU ASB ATAU AMANAH SAHAM BERHAD?

ASB ialah satu tabung unit amanah yang diuruskan oleh Amanah Saham Nasional Berhad (ASNB). ASNB ialah syarikat pengurusan unit amanah yang merupakan anak syarikat Permodalan Nasional Berhad (PNB).

ASB ini ditawarkan pada harga tetap RM1 seunit. Melalui ASB, pelabur berpeluang memperoleh pulangan dalam bentuk agihan pendapatan tahunan. Bahkan dividennya juga berkemungkinan lebih tinggi berbanding yang disimpan di dalam bank.

APA PULA myASNB?

myASNB ialah portal pelaburan yang dibangunkan ASNB untuk memudahkan pelabur ASNB menguruskan pelaburan secara dalam talian (on-line). Aplikasi myASNB pula adalah aplikasi yang boleh dimuat turun ke dalam telefon pintar sebelum menggunakannya.

Portal myASNB dan Aplikasi myASNB merupakan dua kemudahan yang disediakan ASNB untuk membolehkan semua pemegang unit mempunyai akses untuk melabur dalam unit-unit amanah ASNB secara atas talian.

Antara kemudahan yang disediakan menerusi Portal myASNB ialah:

Pelaburan tambahan terus ke dalam akaun unit amanah ASNB secara percuma;

Penetapan pelaburan secara automatik menerusi Auto Labur;

Menyemak rekod urus niaga dan baki pelaburan yang terkini;

Mengemaskini maklumat peribadi dengan mudah; dan

Mengurus akaun pelaburan anak berusia 18 tahun ke bawah untuk penjaga berdaftar.

Pengeluaran pelaburan unit amanah ASNB;

Untuk menggunakan myASNB, pelabur perlu terlebih dahulu mengemaskini nombor telefon di mana-mana Cawangan atau Ejen ASNB sebelum mendaftar di
 Portal myASNB
.

Menerusi Aplikasi myASNB, pemegang unit boleh :

Menambah pelaburan dalam unit amanah ASNB secara percuma*;

Menyemak urusniaga terkini;

Butiran pelaburan terperinci;

Membuka akaun baharu unit amanah ASNB

Jualan Balik

Penyata Akaun

Pelaburan Akaun Bijak/Remaja oleh Penjaga Berdaftar

BAGAIMANAKAH CARA MEMBUKA AKAUN ASB/PENDAFTARAN ASNB ONLINE?

Dengan ciri dan wajah yang terbaharu, kini anda boleh membuat pendaftaran akaun baharu menerusi aplikasi myASNB. Pelaburan permulaan ialah serendah RM10 untuk semua tabung unit amanah ASNB

Berikut adalah cara-cara membuka akaun pelaburan ASNB  :

Muat turun aplikasi
myASNB.;

Sediakan kad pengenalan dan butiran akaun bank untuk mendaftar;

Isikan maklumat No IC/Kad Pengenalan dan no telefon anda;

Teruskan proses verifikasi identiti. Cipta akaun dengan menetapkan ID dan kata laluan anda;

Kemudian, pilih kaedah pembayaran untuk pelaburan awal serendah RM10. Anda kini dah boleh memulakan pelaburan di akaun ASB yang baru pada bila-bila masa dan di mana-mana saja.

Anda juga boleh mendaftar secara manual dengan mengunjungi pejabat cawangan ASNB atau ejen ASNB untuk membuka akaun. Pastikan buat temujanji terlebih dahulu di
pautan ASNB.

Dokumen yang diperlukan ialah:

18 tahun ke atas – Kad pengenalan

Bawah 18 tahun – myKid/myKad / Sijil Kelahiran dan kad pengenalan ibu/bapa/penjaga

MAKLUMAT LANJUT

Untuk maklumat lanjut atau sebarang pertanyaan, sila hubungi pihak ASNB di:

Hotline : 03-7730 8899

Email :
[email protected]

Portal myASNB

Akhir kata, semoga perkongsian ini bermanfaat terutamanya buat mereka yang baru pertama kalinya ingin membuka akaun asb. Sebarkan untuk manfaat bersama.


Cara Buka Akaun CIMB Click, Daftar dan Aktifkan Online Banking

Bagi yang masih tiada akaun, anda juga boleh mendaftar dengan mudah melalui laman web CIMB.
Selepas itu barulah boleh buka aktifkan akaun CIMB Clicks.

Isi Kandungan

Cara Buka Akaun CIMB Secara Online

Layari laman web
www.cimb.com.my/en/personal/home.html
. Skrol ke bahagian paling bawah dan klik
Saving Account
 di bawah kategori Accounts.

Pilih jenis akaun yang anda ingin buka di bawah Browse Saving Accounts. Bagi penggunaan harian, anda disarankan untuk buka
Basic Saving Account atau Basic Saving Account –i (CIMB Islamic)
 .

Klik pada pilhan akaun yang ingin dibuka.Pada laman seterusnya, skrol ke bawah dan baca dahulu maklumat penting seperti kelayakan, keperluan, Fi dan Caj serta Terma dan Syarat. Kemudian, klik ‘
Apply Now
’.

Bagi ruangan ‘
Contact Details’,
 masukkan maklumat anda seperti Nama Penuh (seperti di Kad Pengenalan), nombor telefon dan alamat emel. Kemudian, tandakan pada petak ‘I’m not a robot’. Kemudian, klik butang
‘Continue’.

Masukkan
6 digit OTP
 yang telah dihantar kepada anda melalui SMS.

Pada laman seterusnya, lengkapkan maklumat ‘
Personal Details’
 yang diperlukan seperti Nama, No. Kad Pengenalan, dan alamat rumah.

Kemudian, isikan pula maklumat pekerjaan di
‘Employment Details’
. Bila sudah selesai, klik butang
‘Continue’
.

Di bahagian
‘Additional Details’
 pula, klik pada kotak berkenaan tentang tujuan anda membuka akaun. Anda boleh klik lebih daripada satu kotak.

Pada ruangan
‘Source of funds’,
 klik pada kotak yang berkenaan. (Boleh klik lebih dari satu kotak)

Skrol lagi ke bawah dan jawab soalan selanjutnya. Klik
‘No’
 jika soalan tidak berkaitan dengan anda.

Jika anda ingin menyambung akaun CIMB dengan DuitNow, klik pada kotak berkenaan. Jika tidak berminat, klik pada
‘Signup for DuitNow later’
.

Jika semua soalan sudah dijawab, klik
‘Continue’
.

Untuk langkah terakhir, semak semua maklumat yang telah diberikan di bahagian
‘Review Information’
. Anda boleh betulkan maklumat dengan klik butang
‘Edit’
 berwarna merah di bahagian kanan. Jika semua maklumat sudah disemak dengan betul, klik butang merah
 ‘Accept and Continue’
.

Tunggu sebentar sementara semua maklumat anda diterima. Jika permohonan anda diterima, laman CIMB akan memaparkan
 ‘Application Received’
 dan
‘Reference number’
 akan diberikan. Simpan ‘reference number’ untuk kegunaan masa hadapan.

Kemudian, anda akan diberikan panduan untuk melengkapkan pendaftaran di bank CIMB berdekatan. Caranya adalah seperti berikut :

Pergi ke cawangan
bank CIMB berdekatan
. Anda boleh semak dengan klik butang
 ‘View Branches Near Me’.
 Apabila ke bank CMB, bawa sekali
kad pengenalan
 untuk pengesahan.

Di bank, ikuti beberapa langkah pengesahan oleh staff CIMB dan
dapatkan kad debit CIMB
 anda.

Selesai! Kini anda adalah pemegang akaun bank CIMB!. Kini anda sudah boleh gunakan akaun bank CIMB serta aktifkan CIMB Clicks secara online.

Cara Daftar & Aktifkan Akaun CIMB Clicks

Jika anda sudah berjaya membuka akaun CIMB atau CIMB Islamics, daftarlah CIMB Clicks bagi memudahkan anda membuat transaksi online untuk pembayaran bil, pembelian online dan sebagainya.

Bahagian 1 : Daftar E-PIN & Nombor Telefon di Mesin ATM CIMB

Pergi ke mesin ATM CIMB.

Masukkan kad ATM dan no pin anda.

Pilih menu
Others / Lain-lain

Pilih
CIMB Clicks

Pilih
CIMB

E-PIN / ATM PIN
 (reka 6 digit e-pin dan masukkan)

Masukkan
nombor telefon bimbit
 untuk mendaftar. (nombor telefon yang kita guna)

Jika pendaftaran berjaya, resit akan dikeluarkan oleh mesin ATM.

Bahagian 2 : Sambung Pendaftaran Secara Online

Di Laman Web CIMB Clicks

Untuk aktifkan CIMB Clicks, anda perlu melakukannya melalui
laman web CIMB Clicks.

Layari laman web CIMB di pautan
https://cimbclicks.com.my
.

Pergi ke menu ‘
Register for Clicks’
di bahagian kanan atas. Pada laman seterusnya, pilih
‘CIMB ATM, Debit & CREDIT CARD’
. (rujuk gambar di atas)

Masukkan nombor kad bank (16 digit yang ada pada kad ATM anda)

Masukkan nombor pin 6 digit (seperti yang anda masukkan dalam ATM anda)

Bagi ruangan
‘Enter text as per above’
, masukkan huruf atau digit yang dipaparkan di dalam kotak.

Tick pada kotak kecil T&C dan teruskan klik butang
Next.

SMS ‘One Time Activation Code’
 akan dihantar ke handphone, masukkan nombor tu macam TAC.

Kemudian pilih
Username ID
 (boleh reka apa-apa username contohnya: AN313131, tapi pastikan kena ingat).

Akhir sekali reka
Password
anda (contohnya UN313131 – wajib ingat username dan password ok!)

Pada ruangan
Mother’s Maiden Name
, isikan nama ringkas ibu anda. (Contoh : Hamidah Ali)

Masukkan alamat emel anda pada
 ‘Email Address
’.

Pada bahagian
‘Create Your Secure Word’
, masukkan perkataan yang anda ingin gunakan dan mudah diingat untuk tujuan keselamatan. (Contoh : Waja Hitam)

Pada bahagian ‘Enter Your Introducer’s Details’, kosongkan ruangan ini kerana ia hanya ‘optional’ dan tidak wajib diisi.

Untuk langkah terakhir, Klik
‘I agree & Submit’
.

Baca Juga:
Cara Semak Roadtax Tarikh Tamat Tempoh

Cara Login Akaun CIMB Clicks Setelah Mendaftar

Layari laman web CIMB di pautan
https://cimbclicks.com.my
.

2. Klik ‘
Login to Clicks’.

3. Pada halaman seterusnya, pilih ‘
View My Dashboard’
. Di sini anda boleh melihat senarai perkhidmatan yang ditawarkan oleh CIMB Clicks.

4. Masukkan ‘Username / ID’ pada
‘Enter User ID’ .

5. Kemudian, perkataan ‘Secure Word’ anda akan keluar. Tandakan
“Yes, this is my SecureWord’
 jika ia berpadanan dengan perkataan yang telah anda reka.

6. Masukkan kata laluan anda pada bahagian
‘Password’
.

7. Tekan butang
‘Login’.

8. Anda kini telah berjaya login dan anda boleh mulakan transaksi secara online.

Dengan adanya akaun CIMB serta CIMB Clicks, urusan perbankan anda akan menjadi lebih ringkas dan mudah.

Sumber CIMB.com.my


Cara Cek Keyboard Laptop Mudah Dan Pantas

Cara Cek Keyboard Laptop Mudah Dan Pantas

Cara Cek Keyboard Laptop
 boleh dilakukan untuk memeriksa keadaan keyboard laptop, bagi mengetahui sama ada keyboard laptop perlu dibaiki atau ada sebarang masalah dengan keyboard. Di sini, ingin kami kongsikan satu cara cek keyboard laptop dengan mudah dan pantas.

Isi Kandungan

Keyboard Laptop Tidak Berfungsi?

Untuk sebuah laptop yang hadir dengan keyboard terbina ke dalam rangka utama komputer tersebut, amatlah penting untuk anda menjaga dan memeriksa kesihatan atau keadaan keyboard laptop anda.

Berbeza dengan komputer desktop yang mempunyai keyboard terasing, dan boleh diganti dengan sebuah keyboard lain apabila ianya rosak.

Keyboard Komputer Desktop Terasing Daripada Binaan Komputer

Keyboard Laptop Tidak Terasing Daripada Binaan Komputer

Akan ada masanya, anda dapati keyboard seperti tidak berfungsi. Kadang kala, ianya mungkin terdapat sedikit kekeliruan kerana mungkin anda teraktifkan Num Lock secara tidak sedar, ataupun anda tertekan sticky keys sebagai contoh.

Selain itu, amatlah penting untuk anda sentiasa memeriksa keadaan keyboard anda supaya jangka hayat keyboard laptop lebih lama, dan laptop anda dapat berkhidmat cemerlang.

Jadi, bagaimana cara cek keyboard laptop ni? Ada pelbagai cara, tapi kali ini kami ingin kongsikan cara yang mudah dan pantas, bagi anda memeriksa kekunci mana yang berfungsi atau tidak pada keyboard laptop anda.

Cara Cek Keyboard Laptop Mudah dan Pantas

Bagi memudahkan anda untuk cek keyboard laptop, ada pelbagai kaedah atau laman web mahupun software yang diwujudkan. Tapi kami kongsikan satu cara cek keyboard laptop yang amat mudah dan pantas, seperti saranan En. Ammar Pian di laman Facebook dan
tiktok
 beliau. Ikuti langkah-langkah berikut untuk cek keyboard laptop anda dengan cepat:

Buka web browser anda (Google Chrome/Mozilla Firefox/dan lain lain)

Pada bahagian url di bahagian atas web browser, taip “en.key-test.ru” dan tekan ENTER

Paparan di bawah ini akan keluar, inilah paparan keyboard anda secara maya. Jika anda menggunakan sistem operasi Windows, tekan lambang Windows. Jika iOS, tekan lambang Apple.

Anda boleh mula tekan keyboard, dan lihat paparan keyboard di web browser tersebut. Jika kekunci dalam keadaan baik, huruf/kekunci akan menyala berwarna biru. Jika tak menyala, bermakna kekunci tersebut sudah mempunyai masalah dan perlu dibaiki atau diperiksa lebih lanjut.

Untuk lihat lebih jelas lagi, anda boleh tonton video oleh saudara
Ammar Pian
 di bawah ini bagaimana untuk memasukkan url, dan apa yang jadi setelah anda tekan kekunci pada paparan keyboard:

@ammar_pian_oe

Reply to @krisimboyz haaa jgn tekan lebih2 kang elok2, jadi kot lain 🤣
#pianlaptopsolution

#oeacademy

#oe

#imatitan

♬ Monkeys Spinning Monkeys – Kevin MacLeod

Soalan Lazim Berkenaan Keyboard Laptop

Berikut adalah beberapa soalan lazim berkenaan keyboard laptop yang mungkin dapat membantu anda dengan lebih lagi dalam memeriksa keyboard laptop anda:

Keyboard laptop tidak berfungsi, dari mana punca?

Apabila keyboard laptop anda tidak berfungsi, masalah ini adalah berpunca di peringkat perkakasan (hardware) atau perisian (software) laptop terbabit. Anda boleh buat semakan untuk mengesan punca nya.

Bagaimana untuk cek punca daripada hardware keyboard laptop?

Anda boleh masuk ke BIOS atau EUFI melalui kekunci berikut [Delete], [F2], [F8] atau [F12]. Sekiranya setelah menekan kekunci berkenaan dengan betul dan sistem laptop tidak memasuki BIOS atau EUFI, sebaliknya terus memasuki Windows, ianya mungkin menandakan anda tersalah tekan kekunci, atau sememangnya hardware keyboard laptop anda sudah mempunyai masalah.

Jika hardware rosak, apa nak buat?

Punca masalah ini adalah selalunya disebabkan ada kemungkinan kabel penyambungan di antara keyboard dan motherboard telah longgar. Tetapi anda perlu periksa dengan betul, dan jika anda tidak yakin, sebaiknya hantar kepada pakar baiki atau juruteknik komputer dan laptop. Sekiranya anda yakin anda boleh memeriksa hardware laptop, mulakan dengan membuka kerangka laptop terlebih dahulu. Setelah itu, lihat pada bahagian kabel penyambungan terbabit, lihat sama ada ianya bersambung, longgar atau telah pun rosak. Jika hanya longgar atau tertanggal, anda boleh cuba untuk membetulkannya. Jika rosak,anda perlu segera menggantikan sambungan keyboard ke motherboard dengan yang baru.

Hardware dalam keadaan baik, keyboard masih tak elok?

Jika anda mendapati hardware dalam keadaan baik, tiada sambungan rosak atau longgar, namun keyboard laptop masih tidak dapat digunakan, kemungkinan besar driver untuk keyboard laptop anda yang bermasalah. Jadi untuk membaiki perkara ini, anda hanya perlu reinstall driver untuk keyboard laptop anda.

Kami harap perkongsian kami kali ini tentang Cara Cek Keyboard Laptop Mudah dan Pantas dapat membantu anda dalam menyelenggara, dan menggunakan
laptop
 anda dengan lebih baik. Sekiranya laptop anda mempunyai masalah keyboard, segera bawa kepada kedai atau pakar komputer untuk diperiksa dan dibaiki. Ini adalah demi memastikan urusan anda semua dipermudahkan dalam suasana
Covid-19
 kini, terutama bagi mereka yang bekerja dari rumah (WFH), dan sesi
PDPR
 pelajar dan amat bergantung kepada laptop masing-masing.


14 Cara Cepat Lebatkan Rambut Pasti Berkesan Jika Diamalkan

                                                    #

Cara Cepat Lebatkan Rambut
 ada banyak cara sama ada secara moden mahupun semulajadi. Tapi kami lebih sarankan dalam bentuk semulajadi, sebabkan cara moden ni banyak menggunakan bahan kimia berkemungkinan mempunyai “side effect”.

Rambut merupakan mahkota berharga bagi wanita namun masalah rambut yang teruk boleh membuatkan ramai wanita boleh jadi kemurungan! Anda mengalami masalah rambut gugur yang teruk selepas melahirkan anak? Namun ramai juga yang mengalami masalah ini walaupun belum melahirkan anak. Dan tidak terkecuali kaum lelaki! Jangan risau, anda tidak keseorangan ya.

Istimewa untuk anda, jom kami kongsikan 14 cara lebatkan rambut yang pasti berkesan jika diamalkan berterusan.

Isi Kandungan

1. Aloe vera

Anda ada pokok aloe vera di rumah? Boleh gunakannya untuk melebatkan rambut. Caranya ialah:

Ambil sebatang aloe vera, buang kulitnya sehingga nampak isi jeli berwarna putih

Sapukan isi jeli aloe vera ke kulit kepala dan seluruh rambut

Urut kepala

Biarkan seketika

Bilas sehingga bersih

2. Santan kelapa

Orang dulu-dulu mempunyai ramput yang lebat, hitam, dan berliau. Rahsianya ialah santan kelapa. Nak tahu cara menggunakan santan kelapa untuk melebatkan rambut? Begini caranya:

Ambil setengah cawan santan kelapa pekat

Ratakan ke seluruh kulit kepala & rambut

Urut kulit kepala

Balut rambut dengan shower cap atau tuala

Biarkan selama sejam

Bilas dengan bersih

Amalkan setiap minggu, rambut anda akan lebat semula

3. Minyak kelapa dara

Selain santan kelapa, minyak kelapa dara juga sangat baik untuk melebatkan rambut. ia berfungsi untuk menguatkan akar rambut untuk mengelakkan keguguran rambut yang banyak dan merangsang pertumbuhan anak rambut yang baru. Cara menggunakannya ialah sapukan minyak kelapa dara ke kulit kepala dan seluruh rambut setiap hari.

4. Minyak argan

Minyak argan membantu meningkatkan peredaran darah di kulit kepala dan menggalakkan pertumbuhan anak rambut. Selain itu, minyak argan juga menguatkan folikel rambut supaya tidak mudah tercabut dan gugur. Sapukan minyak argan ke seluruh kulit kepala dan rambut sebelum tidur setiap malam.

5. Minyak zam-zam

Anda kenal minyak zam-zam? Orang tua zaman dahulu suka pakai minyak ini. Baunya agak kuat dan mungkin memeningkan kepala namun khasiatnya untuk melebatkan rambut tidak dapat disangkal lagi. Kalau anda nak rambut yang hitam lebat, bolehlah amalkan minyak zam-zam. Anda boleh beli minyak ini di kedai runcit.

6. Daun bunga raya

Daun bunga raya bukan sahaja membantu menghilangkan sakit kepala malah ia juga melebatkan serta melembutkan rambut. Caranya:

Ambil 10 helai daun bunga raya

Masukkan ke dalam segayung air

Ramas daun bunga raya sehingga keluar lendirnya

Gunakan air ramasan daun bunga raya tadi untuk membasuh kepala

Urutkan seketika sebelum dibilas sehingga bersih

Sumber: Gosocio

Satu lagi cara yang boleh anda gunakan ialah dengan menampal pes daun bunga raya ke rambut. Caranya ialah:

Ambil 10 helai daun bunga raya

Kisar sehingga halus

Tapiskan air, ambil hampasnya

Ratakan pes daun bunga raya ke rambut & kulit kepala

Balut rambut dengan shower cap atau tuala

Biarkan selama satu jam

Bilas sehingga bersih

7. Minyak rosemary

Minyak rosemary bukan sahaja mempunyai aroma yang harum malah ia juga merangsang pembuluh darah di kulit kepala supaya peredaran darah berjalan dengan lebih lancar. Apabila peredaran darah di kulit kepala berjalan dengan lancar, masalah keguguran rambut juga akan berkurangan lalu rambut anda akan menjadi lebat. Sebagai tambahan, rambut anda juga akan berbau harum.

8. Daun Inai

Ambil beberapa helai daun inai dan kisar bersama sedikit air. Kisar sehingga ia menjadi seakan pes dan biarkan selama beberapa jam. Gunakan pes tersebut ke atas kulit kepala dan perap rambut dengan topi mandian selama tiga jam. Cuci rambut dengan air sehingga bersih bersama perapi
.
 Amalkan sebanyak dua kali seminggu untuk menggiatkan lagi pertumbuhan rambut dengan lebih pantas. Selain itu daun inai juga boleh melambatkan uban rambut anda.

9. Kurangkan stress

Selain perubahan hormon, stress juga merupakan punca utama anda mengalami masalah keguguran rambut yang teruk. Sekiranya anda inginkan rambut yang lebat, tebal, dan cantik, kawal stress anda. Kami faham, di zaman serba mencabar ini, stress merupakan sesuatu yang sukar untuk dielakkan.

Namun anda boleh mengawal stress dengan berusaha untuk menjadi lebih positif dan amalkan sikap take it easy. Pastikan anda sentiasa berada dalam persekitaran yang baik dan aman, menyokong dan membantu anda untuk kekal positif.

Nah, sekarang tips berikut pula berkaitan dengan pemakanan. Ingat, anda adalah apa yang anda makan ya.

10. Makanan kaya dengan zink

Sekiranya anda pergi ke klinik atau salon untuk rawatan keguguran rambut, biasanya anda akan diberikan supplemen zink kerana zink membantu menguatkan folikel rambut dan mengatasi masalah keguguran rambut. Selain menggalakkan pertumbuhan anak rambut. Oleh itu, kalau anda nak rambut yang lebat, bolehlah ambil makanan yang kaya dengan zink seperti kacang kuda, daging, hati, avokado, almond, bayam, dan telur.

11. Makanan kaya dengan zat besi

Selain zink, zat besi juga mampu melebatkan rambut anda dengan cara mengurangkan masalah rambut gugur. Anda boleh mendapat zat besi dari makanan seperti bayam, tiram, kacang merah, tomato, kentang, daging lembu, ikan, hati, kekacang, dan sayuran hijau.

12. Makanan kaya dengan vitamin C

Makanan yang kaya dengan vitamin c membantu menguatkan rambut. Ia juga kaya dengan antioksida dan membantu badan menyerap zat besi dengan lebih baik. Di antara makanan yang tinggi kandungan vitamin C ialah jambu batu, oren, brokoli, betik, kiwi, dan strawberi.

Sumber:
Naturalfoodseries

13. Makanan kaya dengan vitamin A

Vitamin A bukan sahaja bagus untuk penglihatan mata malah dia juga menguatkan rambut sehingga ke akar dan menggalakkan pertumbuhan anak rambut. Di antara makanan yang kaya dengan vitamin A ialah lobak merah, kobis, labu, bayam, aprikot, mangga, telur, hati, daging lembu, dan susu segar.

14. Makanan kaya dengan biotin

Kekurangan biotin dalam badan akan menyebabkan rambut anda menjadi reput, rapuh, tidak kuat, dan mudah tercabut dari kulit kepala. Ini kerana biotin membantu menguatkan akar rambut.

Oleh itu, mengambil makanan yang tinggi kandungan biotin sememangnya membantu melebatkan rambut anda. Di antara makanan yang tinggi biotin ialah badam, telur, kacang tanah, avokado, lobak merah, tomato, daging merah, ikan salmon, ubi kedek, bawang merah, mangga, dan brokoli.

Itulah dia 14
cara cepat lebatkan rambut
 pasti berkesan jika diamalkan yang kami kongsikan kepada anda. Sebenarnya anda haruslah mengamalkan tips yang diberi ini secara keseluruhan iaitu dari segi luaran dan dalaman badan anda. Jangan baca je ye tapi harus diamalkan secara berterusan sehingga masalah keguguran rambut anda selesai. Semoga bermanfaat!

Lain Artikel Pilihan :
5 Cara Putihkan Gigi Secara Semulajadi, Jimat & Selamat

7 Cara Pakai Tudung Bawal Simple Tapi Cantik Yang Terkini


Cara Claim e-Tunai RM100 & Syarat Kelayakannya

Bagaimanakah Cara Claim e-Tunai RM100?
Pasti ramai yang tertanya-tanya tentang itu, bukan?

Selain itu, ramai juga yang tertanya adakah e-Tunai RM100 ini hanya untuk golongan pelajar yang berumur 18 – 20 tahun sahaja? Bagaimana pula dengan kami golongan B40 dan M40?

Kerajaan dalam siri lawatannya ke seluruh Malaysia melalui jelajah Perdana Menteri berjumpa dengan pelbagai lapisan masyarakat menyedari permintaan ini dan ia dilihat relevan.

Akhirnya Kerajaan bersetuju untuk menyalurkan bantuan e-Tunai Rm100 kepada kumpulan dan golongan B40 dan M40 di Malaysia.

Dengan harapan e-Tunai RM100 ini dapat meningkatan perbelanjaan dikalangan rakyat Malaysia sekaligus meningkat pusingan ekonomi di segenap sektor.

Isi Kandungan

Cara Claim e-Tunai RM100

Terdahulu Kerajaan telah mengumumkan bantuan e-Tunai RM100 kepada semua rakyat Malaysia yang berpendapatan tahunan RM100,000 ke bawah.

Pengumuman itu telah dibuat ketika Majlis Peluncuran Ekonomi MADANI: Memperkasa Rakyat di Suruhanjaya Sekuriti, Bukit Kiara pada 27 Julai 2023 yang lalu.

Perdana Menteri menyatakan inisiatif ini membabitkan peruntukan sekitar RM1 bilion akan memanfaatkan lebih 10 juta rakyat berusia 21 tahun ke atas (dewasa), merangkumi golongan B40 dan M40.

Sebagaimana yang diumumkan,
bantuan kredit eTunai berjumlah RM100
 ini akan diberikan secara e-Tunai. Justeru, bagaimana Cara Claim e-Tunai RM100 tersebut?

Sebenarnya, Cara Claim e-Tunai RM100 ini secara terperinci masih belum diumumkan oleh Kementerian Kewangan tetapi terdapat sedikit maklumat lanjut berkaitan bantuan ini yang telah dinyatakan seperti dibawah.

Syarat Kelayakan Bantuan e-Tunai RM100

Syarat-syarat untuk penembusan e-Tunai RM100 ini adalah

Merupakan seorang Warganegara Malaysia.

Mestilah berumur 21 tahun ke atas.

Berpendapatan RM100,000 ke bawah.

Penyedia Perkhidmatan

Program bantuan e-Tunai RM100 yang akan berlangsung pada suku keempat tahun ini masih belum mengumumkan penyedia perkhidmatan yang terlibat. Ini bermakna, kita masih tidak tahu siapa yang akan menjalankan program ini.

Berdasarkan
Bantuan e-Tunai Belia Rahmah
 yang telah diberikan sebelum ini, terdapat tiga penyedia perkhidmatan e-dompet yang terlibat dalam program tersebut, iaitu;

Boost.

Setel.

Touch n Go TNG.

Sekiranya pengumuman rasmi dibuat kelak, beberapa penyedia perkhidmatan e-dompet yang lain seperti GrabPay, ShopeePay, BigPay mungkin juga akan terlibat. Namun begitu, ini hanyalah satu kemungkinan pada masa ini.

Justeru, berikut adalah secara umumnya Cara Claim e-Tunai RM100 yang anda perlu lakukan nanti.

Pastinya anda perlu memilih
apps
 yang mana menjadi pilihan anda untuk claim eTunai RM100 tersebut.

Anda boleh terus mendaftar untuk menebus dengan mengisi segala maklumat dan info yang diperlukan untuk claim eTunai RM100 tersebut.

Selesai dan anda sudah boleh membeli di kedai-kedai yang dibolehkan untuk menggunakan, menebus dan claim bantuan eTunai RM100 tersebut.

Tarikh Pelaksanaan Bantuan e-Tunai RM100

Dalam satu hantaran di Facebook, Kementerian Kewangan memaklumkan, ia akan dilaksanakan pada suku keempat tahun ini.

Apa Maksud Suku Keempat?

Suku tahunan merupakan kuartal suku (seperempat) tahun iaitu jangka waktu tiga bulan;

Suku pertama – Januari hingga Mac

Suku kedua – April hingga Jun

Suku ketiga – Julai hingga September

Suku keempat – Oktober hingga Disember

Bayaran Suku Keempat yang diumumkan oleh Kementerian Kewangan akan dilaksanakan dalam tempoh
Oktober
 hingga
Disember 2023
.

Untuk melaksanakan inisiatif ini dengan berkesan, Kementerian Kewangan perlu berunding dengan pemegang taruh yang berkaitan. Ini adalah langkah penting untuk memastikan bahawa inisiatif ini dapat memenuhi keperluan dan harapan mereka.

Kelebihan Bantuan e-Tunai RM100

Dengan nilai e-Tunai RM100 untuk setiap rakyat Malaysia yang layak berjumlah Rm1 bilion ini pasti akan melibatkan 10 juta penerima yang dilambakkan ke pasaran ekonomi Malaysia, dan pastinya akan berlaku kitaran ekonomi setempat di segenerap demografi di Malaysia.

Sebenarnya bukan sahaja 10 juta itu sahaja yang akan menerima kesan positif bantuan e-Tunai RM100 ini, malahan impaknya akan dirasai oleh golongan peniaga dan penjaja, usahawan, kontraktor, tukang, pemilik syarikat, pemborong, pengimport, freelancer dan ramai lagi apabila mereka-mereka ini keluar berbelanja.

Selain itu, pemberian e-Tunai RM100 ini juga akan meningkatkan lagi kemampuan rakyat Malaysia untuk berbelanja secara cashless kerana Cara Claim e-Tunai RM100 ini nanti adalah sepenuhnya secara tanpa tunai.

Sekaligus dengan perbelanjaan domestik yang melonjak sebenarnya membantu daripada sudut pertumbahan ekonomi untuk bulan-bulan yang mendatang.

Maklumat Lanjut

Sebarang maklumat lanjut mengenai
Cara Claim e-Tunai RM100
ini, boleh rujuk melalui laman web
Manfaat
 atau
Facebook Rasmi Kementerian Kewangan
 dari semasa ke semasa dan diharapkan info ini dapat memberikan manfaat kepada semua rakyat Malaysia.

Seterusnya, anda juga boleh dapatkan info-info terkini di
TcerDotMy
kerana kami sentiasa menyediakan segala info yang tepat dan sahih.


Cara Claim Kredit Shopee RM400 Untuk Rakyat Malaysia Yang Layak

Cara Claim Kredit Shopee RM400
akan dikongsikan pada artikel kali ini. Dalam usaha untuk menggalakkan rakyat Malaysia menggunakan produk cekap air seperti mesin basuh di pasaran menerusi tawaran hebat, Suruhanjaya Perkhidmatan Air Negara (SPAN) dengan kerjasama Shopee kini menjalankan kempen Jimat Air 4.0.

Dalam inisiatif tersebut, baucar rebat RM400 akan diberikan kepada pengguna-pengguna yang layak untuk mendapatkan produk-produk jimat air untuk rumah masing-masing.

Kempen Jimat Air 4.0 dijalankan dengan kerjasama di antara Suruhanjaya Perkhidmatan Air Negara (SPAN) dan Shopee.

Isi Kandungan

Kempen Jimat Air 4.0

Kempen ini merupakan kesinambungan daripada kempen jimat air 1.0, 2.0 dan 3.0 yang pernah dilaksanakan sebelum ini. Anda boleh menyertai kempen ini hanya dengan mengesahkan akaun ShopeePay anda.

Jenis Perkakas Dalam Kempen Jimat Air 4.0

Seterusnya, senarai perkakasan yang terlibat dalam Kempen Jimat Air 4.0 adalah seperti berikut:

Mesin Basuh

Perkakasan Bilik Air

Perkakasan Bilik Mandi

Kedai Terlibat

Jenis Baucar Dengan Jumlah Rebat RM400

Berikut adalah tiga jenis baucar yang akan diedarkan:

Baucar RM200 untuk membeli mesin basuh

Baucar RM150 untuk dapatkan kelengkapan mandi dan jamban

Baucar diskaun 50% untuk dapatkan kepala paip (sehingga 50%)

Cara Claim Kredit Shopee RM400

Justeru, bagi anda yang ingin menebus baucar ini, anda boleh layari
Kempen Jimat Air 4.0
 untuk cara penebusan.

Maklumat Lanjut

Sebarang pertanyaan dan maklumat lanjut mengenai Cara Claim Kredit Shopee RM400 ini, anda boleh layari
Kempen Jimat Air 4.0
 atau berhubungan dengan pihak SPAN di talian 03-8317 8333 atau emel ke
[email protected]
.

Diharapkan semoga perkongsian tentang
Cara Claim Kredit Shopee RM400
 ini dapat membantu anda yang memerlukan. Seterusnya, anda juga boleh dapatkan info-info terkini di
TcerDotMy
kerana kami sentiasa menyediakan segala info yang tepat dan sahih.


Cara Claim Wang Tak Dituntut Dalam IC Secara Online

Cara Claim Wang Tak Dituntut Dalam IC
yang ramai tidak tahu! Rupanya dalam IC kita ada duit, ini cara mudah anda nak claim. Wang yang tidak dituntut selalunya berlaku jika ada dalam kalangan ahli keluarga yang sudah meninggal dunia dan masih mempunyai baki wang di beberapa akaun lain.

Mungkin ada dan mungkin tiada dalam kalangan ahli keluarga yang tahu, rupanya masih ada wang yang boleh kita tuntut dalam jumlah yang banyak.

Rupa-rupanya ada juga dalam kalangan kita yang mempunyai wang yang tidak dituntut dalam kad pengenalan diri juga. Berikut merupakan cara untuk anda ‘claim’ wang yang tidak dituntut ini supaya boleh digunakan.

Isi Kandungan

Cara Claim Wang Tak Dituntut Dalam IC

Cara Claim Wang Tak Dituntut Dalam IC adalah seperti langkah-langkah yang berikut.

Anda perlu pergi ke laman sesawang
Jabatan Akauntan Negara Malaysia eGUMIS
.

Kemudian, klik
Pendaftaran
 pada bahagian atas sebelah kanan.

Seterusnya, lengkapkan maklumat diri yang diminta seperti nama penuh dan nombor kad pengenalan dan sila ikut dokumen pengenalan diri yang betul.

Isi maklumat dan tandakan ruangan yang perlu ditanda dan klik
Daftar
.

Pendaftaran selesai dan pergi ke laman sesawang
Jabatan Akauntan Negara Malaysia eGUMIS
 semula dan klik
Log Masuk.

Masukkan ID pengguna dan kata laluan yang dicipta semasa pendaftaran.

Kemaskini maklumat pengguna (pengguna diminta untuk melengkapkan semua butiran yang bertanda *)

Setelah selesai disimpan, paparan portal
Jabatan Akauntan Negara Malaysia eGUMIS
 pada skrin anda akan memaparkan seperti gambar berikut.

Seterusnya, anda boleh klik ‘
KLIK DI SINI UNTUK CARIAN WANG TAK DITUNTUT
‘.

Sila pastikan yang anda nak tuntut adalah NAMA EMPUNYA dalam rekod Wang Tak Dituntut (WTD) adalah nama anda yang sama dalam IC beserta bin / binti anda yang betul.

Jika jumlah Wang Tak Dituntut (WTD) tidak mencukupi atau berbeza, anda perlu merujuk Jabatan Akauntan Negara Malaysia (JANM) уаng berdekatan.

Seterusnya, masukkan nombor kad pengenalan yang diberikan. Had maksimum carian adalah sebanyak 2 kali sahaja.

Jika mempunyai rekod carian, paparan rekod akan ditunjukkan seperti di dalam gambar dibawah.

Borang permohonan akan dijana secara automatik dan pengguna perlu melengkapkan butiran penerima bayaran.

Tandakan di dalam kotak merah dan lengkapkan maklumat akaun bank.

Semak ruangan mandatori dokumen apa yang masih diperlukan untuk dimuat naik selain dokumen asas anda.

Pemohon akan diminta untuk memuat naik dokumen sokongan yang diperlukan.

Dokumen asas yang perlu ada bagi setiap tuntutan adalah:

Salinan kad pengenalan yang jelas (hadapan dan belakang)

Salinan penyata akaun bank / pengesahan akaun simpanan yang jelas Nama Pemohon, No Akaun Bank beserta Nama Bank (Mini Statement daripada Mesin ATM tidak akan diterima)

Sila rujuk soalan lazim bagi setiap tuntutan jenis Wang Tak Dituntut (WTD) untuk mengetahui dokumen sokongan yang lain-lain.

Seterusnya, klik butang muat naik untuk masukkan dokumen sokongan

Anda juga boleh palangkan IC tetapi sila pastikan ia tidak terkena pada nombor di dalam IC.

Sebelum klik Hantar, pemohon perlu klik semua butang SETUJU

Selepas itu, sila klik
Hantar
 untuk menghantar permohonan

Selain membuat tuntutan permohonan secara
online
 melalui laman sesawang
Jabatan Akauntan Negara Malaysia eGUMIS
, anda juga boleh membuat tuntutan permohonan di kaunter JANM atau MEL dihantar terus ke pejabat WTD Putrajaya.

Maklumat Lanjut

Maklumat lengkap tentang Cara Claim Wang Tak Dituntut Dalam IC ini anda boleh merujuk di
Portal Rasmi Jabatan Akauntan Negara Malaysia
 dan semoga perkongsian tentang
Cara Claim Wang Tak Dituntut Dalam IC
 ini bermanfaat dan dapat membantu anda yang memerlukan.

Seterusnya, anda juga boleh dapatkan info-info terkini di
TcerDotMy
kerana kami sentiasa menyediakan segala info yang tepat dan sahih.


Cara Daftar Akaun KWSP Anak 14 Tahun Ke Atas

Tahukah anda bahawa anda boleh
Daftar Akaun KWSP Anak
berumur 14 tahun dan ke atas? Selain itu, anda juga boleh tebus insentif sebanyak RM250 setahun daripada kerajaan setelah daftar akaun kwsp anak anda.

Gambar hiasan oleh Ghazali Kori dari sumber Harian Metro

Isi Kandungan

Mengapa Perlu Daftar Akaun KWSP Anak Anda?

Untuk pengetahuan semua, pendaftaran akaun Kumpulan Wang Simpanan Pekerja (KWSP) yang dimaksudkan ini adalah untuk individu, dan dalam Simpanan Syariah bertujuan sebagai simpanan jangka panjang. Terdapat beberapa sebab yang boleh kami kongsikan kepada anda, kenapa ada kebaikan untuk buka akaun KWSP anak anda, antaranya:

Menjadi simpanan jangka panjang untuk anak-anak anda

Mendidik anak untuk menabung pada usia muda

Caruman tidak perlu dibuat secara bulanan

Menerima dividen patuh Syariah setiap tahun

Terima insentif tambahan oleh kerajaan sebanyak maksimum RM250 setahun (15% daripada jumlah simpanan)

Sebagai ahli KWSP, akan terima khairat kematian sebanyak RM2,500

Apakah Insentif RM250 Setahun (i-Saraan KWSP)?

Kerajaan telah memperuntukkan insentif sebanyak 15% daripada jumlah simpanan atau maksimum RM250 setahun untuk ahli KWSP melalui skim yang dipanggil i-Saraan KWSP. Skim ini adalah satu peluang persaraan dengan caruman sukarela, serta menerima insentif khas daripada kerajaan.

Sebagai contoh, sekiranya anak anda mencarum sebanyak RM2,000 ke dalam akaun KWSP miliknya, kerajaan akan tambah RM250 (maksimum) ke dalam akaun tersebut sebagai satu bentuk insentif di bawah skim i-Saraan KWSP.

Adakah Perlu Buat Caruman Setiap Bulan?

Setelah anda daftar akaun KWSP anak, tentunya anda tertanya-tanya sama ada perlu membuat caruman bulanan ke akaun anak tersebut.

Untuk makluman, di bawah skim i-Saraan KWSP, caruman ke akaun KWSP anak itu adalah TIDAK WAJIB dibuat secara bulanan. Pembayaran caruman boleh dilakukan secara atas talian di rumah melalui perbankan dalam talian ibu bapa.

Nota: Anda boleh bertanyakan pegawai KWSP yang membantu anda untuk daftar akaun KWSP anak anda di mana-mana cawangan KWSP di seluruh negara untuk memberikan kertas panduan bagi cara memindahkan wang ke akaun KWSP anak.

Bagaimana Cara Daftar Akaun KWSP Anak 14 Tahun Ke Atas?

Untuk pengetahuan semua, anda boleh daftar akaun KWSP anak anda yang berumur 14 tahun ke atas dengan mudah di kiosk KWSP tanpa perlu ke kaunter. Di sini kami kongsikan cara mudah untuk mendaftar akaun KWSP anak:

Daftar anak sebagai ahli KWSP di kiosk yang terdapat di mana-mana cawangan KWSP: kad pengenalan dan cap jari anak anda adalah diperlukan

Setelah pendaftaran sebagai ahli KWSP selesai, beritahu pegawai KWSP yang bertugas berhampiran untuk bantu anda membuka i-akaun KWSP, dan tukar akaun terus kepada simpanan Syariah.

Kebiasaannya, langkah 2 akan dipermudahkan oleh pegawai KWSP yang akan membantu anda untuk melakukannya terus pada komputer di sana.

Selesai sahaja i-akaun dibuka, pegawai akan terus mendaftarkannya kepada jenis akaun Simpanan Syariah.

Setelah siap semuanya, maklumkan kepada pegawai KWSP tersebut bahawa anda ingin daftar caruman i-Saraan (caruman sukarela) bagi akaun KWSP anak anda, dan bantuan akan terus diberikan.

Sumber Kaedah Dari
Facebook Dr Zaharuddin Abd Rahman

Maklumat Lanjut

Info lanjut berkenaan skim i-Saraan KWSP boleh didapati
DI SINI
.

Untuk senarai cawangan pejabat KWSP, anda boleh klik pautan ini:
Cawangan KWSP

Info Terkini Berkaitan KWSP

Berikut adalah info terkini yang dikeluarkan dari pihak KWSP.

Bagi pengeluaran khas KWSP untuk tahun 2022, anda boleh semak mulai hari ini akan status permohonan anda. Boleh dapatkan maklumat lanjut di pautan ini:
Terbaru: Semakan Status Pengeluaran Khas KWSP mulai 9 April 2022

Pengeluaran Khas KWSP akhirnya dibenarkan untuk kali terakhir bagi membantu rakyat terkesan dengan pandemik COVID-19. Baca lebih lanjut di sini:
Pengeluaran Khas KWSP RM10,000 Dibenarkan

Melihat kepada dividen KWSP simpanan Shariah kini, jika dibandingkan dengan perbankan Islam dan lain-lain simpanan, dapat dilihat ianya lebih berbaloi untuk menyimpan di KWSP simpanan Syariah buat masa ini, terutama bagi perancangan persaraan/masa tua anak-anak. Diharap perkongsian kami ini dapat memberi manfaat kepada anda terutama dalam perancangan simpanan di usia muda untuk anak-anak anda.


Cara Daftar MyFutureJobs Bagi Memohon Elaun Cari Kerja RM300

Cara Daftar MYFutureJobs
 bagi memohon bantuan elaun mencari pekerjaan sebanyak RM300 ini dibuat bagi membantu mana-mana insan untuk mendaftar. Anak muda atau lepasan graduan yang sedang mencari pekerjaan sewajarnya mengambil peluang ini bagi membantu mereka.

Isi Kandungan

Pakej PEMULIH 2021-Bantuan Elaun Mencari Pekerjaan RM300

Sebelum saya teruskan berkongsi cara daftar MYFutureJobs, eloklah sekiranya anda tahu bantuan ini. Pada tanggal 28 Jun 2021 yang lalu, YAB Perdana Menteri Muhyiddin telah membentangkan berkaitan bantuan yang akan diberikan kepada anak muda yang mencari pekerjaan. Bantuan ini diperluaskan kepada bukan pencarum
PERKESO
 di bawah 3 kategori, iaitu:

Lepasan Graduan yang Baharu, ATAU

Lepasan Sekolah(SPM, STPM, Sekolah Teknik dan lain-lain), ATAU

Pekerja Sektor Yang Tidak Formal

Mereka yang berkenaan perlulah mendaftar di bawah
MYFutureJobs
 untuk mendapatkan kelayakan bantuan ini. Kita sedar bahawa ramai daripada kita yang sedang berhempas pulas bagi mencari pekerjaan yang sesuai dengan kelayakan kita bagi membantu menyara keluarga kita di rumah, akan tetapi disebabkan keadaan dunia pada masa sekarang agak membataskan hajat di hati. Maka, ikuti cara daftar MYFutureJobs ini untuk memohon bantuan ini. Diharapkan dapat membantu anda.

Permohonan Elaun Mencari Pekerjaan Masih Dibuka

Permohonan Elaun Mencari Pekerjaan ini sudahpun dibuka kepada rakyat Malaysia mulai 15 Julai yang lalu. Kepada mereka yang masih belum membuat permohonan, anda boleh memohon sekarang. Baca juga artikel
Pemberian Elaun Mencari Pekerjaan
 bagi membantu anda yang masih tertanya-tanya berkaitan bantuan ini.

MYFutureJobs

MYFutureJobs merupakan satu portal rasmi yang bertujuan sebagai platform utama untuk sesiapa sahaja mencari pekerjaan ataupun majikan yang mahu mencari pekerja. Mereka hanya perlu mendaftar dan mencari jenis atau kategori pekerjaan mengikut kehendak mereka. MYFutureJobs juga merangkumi beberapa perkara, antaranya termasuk:

PENEMPATAN

PEKERJAAN

KAUNSELING

KERJAYA

KAUNSELING

MENDALAM BAGI YANG ALAMI KESULITAN

PROGRAM

MOBILITI

PROGRAM

PASARAN BURUH AKTIF

Jadi, akan saya kongsikan dengan anda cara daftar MYFutureJobs ini. Banyak kelebihan jikalau anda berbuat sedemikian.

Cara Daftar MYFutureJobs

Anda boleh menggunakan sama ada telefon pintar, tablet ataupun komputer anda bagi mendaftar. Mana-mana medium adalah dibolehkan. Dan, MYFutureJobs hanya boleh diakses melalui laman rasminya sahaja. Jadi, akan ada 3 perkara yang perlu anda fokuskan, iaitu:

Cara Daftar MYFutureJobs

Log Masuk untuk kemaskini maklumat.

Cara penggunaan platform MYFutureJobs

“Platform MYFutureJobs amatlah membantu saya dalam mencari pekerjaan yang ditawarkan mengikut kehendak dan kelayakan saya. Sangat berpuas hati”

Dengan hanya mengikut cara yang akan disediakan, saya jamin anda mampu menyelesaikannya tidak sampai beberapa puluh minit. Moga-moga urusan anda dipermudahkan.

Ikuti Cara Daftar MYFutureJobs

Layari
portal rasmi MYFutureJobs
 dengan menekan link ini. Anda akan melihat paparan sebegini di telefon pintar/skrin laptop anda.

Jikalau anda perhatikan, terdapat 2 pilihan iaitu “
Log Mauk Pencari Kerja
” dan “
Log Masuk Majikan
“. Tekan pilihan yang pertama kerana itu tujuan utama anda.

Anda akan dibawa ke paparan seperti di bawah. Tekan “Register”. Di bahagian ini, anda perlu masukkan 3 maklumat:

E-Mail anda yang aktif

Nombor kad pengenalan(tanpa dash)

Nombor telefon yang boleh dihubungi

Setelah itu, anda perlu menekan “Register” dan “Accept Terms and Conditions” yang akan dipaparkan di skrin anda.

Akhir sekali, anda akan dibawa ke profile anda.

Pendaftaran akaun selesai.

Cara Daftar MYFutureJobs ini sudah berjaya anda ikuti dengan baik, tetapi urusan anda belum selesai. Mari kita ikuti fokus kedua iaitu log masuk untuk kemaskini akaun.

Log Masuk Untuk Kemaskini Maklumat

Bukak portal rasmi MYFutureJobs.

Log masuk ke dalam akaun MYFutureJobs anda dengan cara yang sebelumnya.

Anda akan dibawa terus ke bahagian ini. Lengkapkan segala butiran peribadi yang diminta.

KATEGORI

MAKLUMAT PERIBADI

Nama penuh dalam kad pengenalan.

Negeri, bandar, alamat dan poskod.

Tarikh lahir, e-mail, nombor telefon

Jikalau anda seudah membuat CV dan video resume anda, amatlah digalakkan untuk memuat naik.

Masukkan juga akaun media sosial anda. Jika tiada, digalakkan untuk membuatnya.

Tekan “
Continue to Desired Job
“

KATEGORI

PILIHAN PEKERJAAN

Di bahagian ini, masukkan pekerjaan yang anda inginkan, jawatan, kemahiran anda, jenis kontrak, waktu pekerjaan dan gaji yang anda anggarkan.

Masukkan lokasi carian pilihan anda.

Tekan “
Continue to Experience”

KATEGORI

PENGALAMAN

 Anda perlu melengkapkan bahagian ini sekiranya anda mempunyai pengalaman bekerja.

Masukkan segalan butiran berkaitan kerja lama anda.

Jikalau tiada, tekan “No” dan teruskan “Continue ke Education”.

KATEGORI

AKADEMIK

Masukkan segala jenis tahap pengajian anda. Disarankan untuk meletakkan yang paling baharu dan terkini.

Pilih tahap pengajian, pencapaian, tarikh dan nama institusi.

Masukkan satu persatu, dan kemudiannya tambah tahap pengajian yang lebih rendah.

Pilih bahasa anda dan tambahkan bahasa lain jikalau anda mempunyai kemahiran.

Lengkapkan butiran perihal lesen memandu anda.

Tekan “Continue to Skills”.

KATEGORI

LATIHAN

 Masukkan jenis latihan yang pernah anda ada.

Jikalau tiada, teruskan “Continue to Skills”.

KATEGORI

KEMAHIRAN

Di ruangan ini, anda perlu memasukkan kemahiran yang anda ada.

Masukkan juga kemahiran yang bukan kaitan dengan pekerjaan anda pohon.

“Continue to Certificate and Documents”.

KATEGORI

SIJIL DAN DOKUMEN SOKONGAN

Di bahagian ini, amatlah penting untuk anda memasukkan segala dokumen penting berkaitan diri anda, bukti tahap pengajian, pengesahan kemahiran anda, dan juga bahkan bukti di tempat kerja lama anda(Mana-mana pencapaian).

Teruskan ke “Continue to References”.

KATEGORI

RUJUKAN

Di bahagian ini, anda perlu memasukkan maklumat/dokumen orang rujukan.

Contohnya seperti: rakan anda, majikan tempat lama, pensyarah anda dan lain-lain berkaitan.

“Continue to Profile”.

*NOTIS: Pastikan anda memuat naik gambar anda di ruangan yang disediakan. Disarankan gambar berpakaian formal(gambar ukuran passport lebih baik).

Akhir sekali, anda boleh simpan profile anda dengan memuat turun.

Selesai kemas kini.

Cara penggunaan platform MYFutureJobs

Anda sudah ikuti cara daftar MYFutureJobs dan lengkapkan maklumat anda. Sekarang, anda  perlu tahu bagaimana cara untuk menggunakannya bagi mendapatkan pekerjaan. Boleh baca penerangan di bawah.

Di paparan skrin, anda akan melihat:

Match Jobs
 – Untuk tapisan pekerjaan berdasarkan maklumat yang anda tetapkan di profile.

Search Jobs
 – Untuk anda membuat carian pekerjaan secara rawak mengikut kehendak anda.

Saveds Jobs
 – Senarai pekerjaan yang anda jumpa, anda anda mahu membuat permohonan.

My Applications
 – Senarai pekerjaa atau jawatan yang sudah anda pohon.

My Profile
 – Untuk anda kemas kini maklumat peribadi sekiranya ada sebarang perubahan dan penambahan maklumat.

Perkara yang boleh dilakukan:

Anda boleh menetapkan filter carian anda.

Jikalau anda berminat dengan sebarang jawatan, tekan pada iklan dan baca segala butiran. Buat permohonan dengan mengikuti langkah diminta. Tunggu notis untuk anda ditemuduga.

Anda boleh “
Accept
“, “
Reject
” atau “
Reschedule
” temu duga anda.

Jangan lupa untuk menekan ikon “Loceng” di peranti anda supaya anda tidak ketinggalan sebarang kemas kini yang terbaharu daripada laman yang anda pohon.

Selain ikuti cara daftar MYFutureJobs ini, dapatkan juga
Manual Penggunaan MYFutureJobs Jobseeker Manua
l
 bagi membantu anda di lain-lain masa jikalau timbul sebarang isu.

Soalan Lazim Cara Daftar MYFutureJobs

Perlu atau tidak untuk saya mendaftar akaun MYFutureJobs ini?

Ya, sangatlah digalakkan bagi memudahkan anda untuk membuat carian kerja atau menerima tawaran daripada mana-mana syarikat.

Apa yang perlu saya lakukan sekiranya saya mahu mengubah maklumat tempat tinggal saya?

Anda boleh menekan “MyProfile” dan tetapkan perubahan yang anda lakukan. Jangan lupa untuk “Save” ubahan anda.

Saya baru berhenti kerja daripada majikan lama. Bolehkah sekiranya saya mahu membuat akaun MYFutureJobs ini?

Boleh, kerana platform ini adalah secara percuma dan terbuka kepada semua. Ikuti sahaja cara daftar MYFutureJobs yang disediakan bagi mebantu anda.

Saya dah daftar akaun MYFutureJobs pada beberapa tahun yang lalu. Tetapi, saya lupa kata laluan, apa yang perlu saya lakukan?

Anda boleh memohon untuk reset kata laluan anda di bahagian Log Masuk. Jikalau tidak boleh, anda boleh hubungi
MYFutureJobs Hotline
mengikut kawasan anda. Dapatkan nombor
MYFutureJobs Hotline

di sini.

Bolehkah sekiranya saya ingin memiliki lebih daripada satu akaun?

Tidak boleh, kerana anda perlu daftar masuk menggunakan nombor kad pengenalan anda. Satu kad pengenalan mewakili satu akaun sahaja.

Daftar MYFutureJobs Sekarang

Moga-moga perkongsian berkaitan cara daftar MYFutureJobs ini dapat membantu anda. Jangan bertangguh lagi kerana cabaran dunia pada masa kini semakin bertambah. Moga-moga, keadaan dunia kita akan kembali seperti sedia kala.

Oleh itu, sama-sama lah kita memerangi wabak ini. Bersatu kita teguh, bercerai kita roboh.


Cara Daftar Nama Anak Di JPN, 6 Langkah Mudah ‘Step By Step’

Cara Daftar Nama Anak Di JPN
sangat penting untuk diketahui oleh semua bakal ibu bapa terutamanya kaum bapa untuk proses mendaftarkan nama anak-anak mereka yang baru lahir. Bagi mereka yang baru sahaja menimang cahaya mata, memilih nama untuk anak pasti menjadi antara perkara yang paling penting untuk dilakukan.

Ini kerana pemilihan nama yang membawa maksud yang baik dalam Islam sangat perlu dititik beratkan. Terdapat kepercayaan di mana, pemilihan nama yang baik boleh mempengaruhi sifat anak pada masa hadapan.

Selepas memilih nama yang hendak diberikan kepada anak, ibu bapa perlu mula bersiap sedia untuk mendaftar nama tersebut di Jabatan Pendaftaran Negara (JPN) dan perkara ini kebiasaannya akan dilakukan oleh kaum bapa, kerana pada waktu ini ibu perlu berehat dan berpantang di rumah.

Seorang pengguna Twitter bernama
@AkeemSharyzal
telah berkongsi kepada umum berkenaan Cara Daftar Nama Anak Di JPN ‘step by step’ yang sangat mudah untuk diikuti oleh bakal bapa-bapa selepas salah seorang daripada pengikutnya meminta dia kongsikan
step
 tersebut.

Diharapkan perkongsian ini dapat membantu mereka yang baru pertama kali bergelar ibu bapa untuk mendaftar nama anak dengan proses yang sebetulnya.

Anda boleh ikuti langkah yang diajar oleh lelaki ini terlebih dahulu dan jika terdapat sebarang kekeliruan, anda boleh terus ke JPN berdekatan untuk bertanya lanjut.

Cara Daftar Nama Anak Di JPN

Pasti ramai bakal bapa-bapa yang ingin mengetahui Cara Daftar Nama Anak Di JPN ‘step by step’ ini, bukan?

Jom ikuti langkah berikut satu per satu untuk memudahkan proses mendaftar nama anak anda yang baru lahir.

Apabila selepas isteri sudah
discharge
 daripada hospital bersalin, doktor akan memberikan satu surat yang bertajuk “Urusan Seri Paduka Baginda”. Surat tersebut jangan di buka, JPN yang akan membuka surat tersebut di hadapan anda nanti.

Selepas itu, anda perlu fotostat semua perkara yang disuruh (yang telah di
highlight

pink)
.

Bawa semua dokumen yang telah di fotostat tersebut bersama-sama buku pink asal, sijil nikah dan kad pengenalan asal isteri ke JPN.

Sampai di JPN, anda perlu mengambil nombor giliran dan pihak JPN akan membuka surat “Urusan Seri Paduka Baginda” tadi, dan disitu lah anda perlu mengisi nama anak yang ingin didaftarkan.

Tunggu nama anda di panggil sekali lagi ke kaunter untuk
confirm
 kan nama dan alamat pada surat beranak atau sijil lahir tersebut.

Tunggu dalam 10 minit, dan sijil lahir anak anda akan siap.

Begitulah cara mudah untuk mendaftarkan nama anak yang baru lahir yang telah dikongsikan oleh pengguna Twitter tersebut.

Diharapkan dengan perkongsian
Cara Daftar Nama Anak Di JPN

ini dapat memberi ilmu yang baharu kepada anda di luar sana.

Semoga perkongsian Cara Daftar Nama Anak Di JPN ini juga dapat memberikan manfaat kepada ibu bapa yang bakal menimang cahaya mata. Selamat mencuba!

Seterusnya, anda juga boleh dapatkan lagi tips-tips yang menarik di
TcerDotMy
kerana kami sentiasa menyediakan segala informasi yang tepat dan sahih untuk anda.


Cara Daftar Netflix Malaysia, Harga Pelan Langganan dan Pembatalan Akaun

Disini kami kongsikan cara daftar netflix Malaysia dengan betul. Netflix sememangnya salah satu streaming platform yang paling popular di Malaysia buat peminat drama atau filem terutamanya Hollywood dan Korea.

Bermula dari harga RM 17 sahaja, anda boleh mendapat akses kepada beribu-ribu filem dan drama melalui telefon bimbit, tablet, PC dan TV.

Isi Kandungan

Checklist Sebelum Daftar NetFlix Malaysia

Sebelum anda ikuti cara daftar Netflix Malaysia, pastikan anda menyediakan beberapa perkara di bawah ini :

Akaun e-mel yang aktif dan boleh diakses

Kad kredit / kad debit, ATAU pelan pascabayar seperti Digi, Maxis atau Celcom yang aktif untuk tujuan pembayaran di ruangan ‘payment method’ nanti.

Capaian internet yang laju sekurang-kurangnya 0.5 Mbps atau sebaiknya 3Mbps ke atas .

Jenis Pelan Langganan Netflix Malaysia

Terdapat 4 pelan yang disediakan buat pelanggan mengikut keperluan atau kesesuaian bajet dengan harga RM 17 hingga RM 55. 4 pelan tersebut ialah Mobile, Basic, Standard dan Premium.

Walaupun pelan Premium nampak mahal, namun ia lebih berbaloi untuk dikongsi dengan rakan atau keluarga.

Jika dibahagi 4, harga langganan sebulan hanyalah sekitar RM 14 sebulan untuk seorang kan?

Cara Daftar Netflix Malaysia

Ikuti cara daftar Netflix Malaysia kami yang mudah ini untuk memulakan tontonan di Netflix hari ini:

Lawati
netflix.com/signup
.

Pilih pelan yang sesuai untuk anda.

Cipta akaun dengan memasukkan alamat e-mel anda dan mencipta kata laluan.

Masukkan kaedah pembayaran. Sebagai ahli Netflix, anda akan dikenakan caj sekali sebulan pada hari yang sama dengan hari pendaftaran anda.

Adakah Netflix Sesuai Untuk Keluarga / Kanak-kanak?

Disebabkan kebanyakan konten Netflix berasal dari luar negara, terdapat beberapa filem dan drama yang tidak sesuai ditonton oleh kanak-kanak.

Namun, anda tidak perlu risau kerana Netflix juga menyediakan profil khas iaitu Netflix Kids bagi menyajikan hiburan animasi yang cukup menarik untuk anak-anak anda secara percuma!

Profil khas ini membenarkan ibu bapa mengawal konten yang dibenarkan dengan nombor PIN tertentu, di mana ibu bapa juga boleh menghalang konten tertentu untuk anak-anak anda.

Tambahan pula pada tempoh PKP ini, anda bolehlah mengisi masa terluang dengan menyaksikan rancangan menarik pilihan anda di Netflix buat seisi keluarga.

Cara Cancel Netflix / Tamatkan Langganan

Bagi yang sudah tahu Cara Daftar Netflix Malaysia tetapi ingin tahu cara cancel netflix pula, anda jangan risau. Hal ini kerana, apabila anda menjadi pelanggan Netflix kerana anda boleh tamatkan langganan bila-bila masa sahaja.

Anda tidak akan terikat dalam tempoh kontrak tertentu seperti Astro.

Jika anda nak cancel atau ingin menamatkan langganan Netflix, anda hanya perlu:

Login ke akaun Netflix

Tekan menu Account

Pilih butang ‘Cancel Membership’

Untuk melihat maklumat penuh dan hari terakhir akaun anda aktif, sila klik pada bahagian ‘Billing Details’

Jika anda membuat pembatalan akaun dalam masa yang lebih awal daripada tempoh caj bulanan, anda boleh terus menonton Netflix hingga akaun anda ditutup secara automatik mengikut tempoh langganan bil.

Anda tidak akan dicaj sehinggalah anda mengaktifkan akaun anda semula.

Maklumat Lanjut

Untuk maklumat lanjut tentang Netflix Malaysia, sila layari
https://www.netflix.com/my/
atau hubungi 1-800-819-742

Artikel lain:
Permohonan Skim Perantisan Nasional (SPN) KBS


Cara Daftar Saringan COVID19 Percuma Warga Selangor

Disini kami kongsikan Cara Daftar Saringan COVID19 bagi warga Selangor. Bagi memastikan kelancaran dan mengelakkan kesesakan Program Saringan COVID19 percuma untuk warga Selangor, sila daftar dengan aplikasi SELangkah.

Bagi memperkukuh kesiapsiagaan entiti perniagaan dan melengkapi ikhtiar Penjejakan Kontak (Contact Tracing) oleh Jabatan Kesihatan Negeri Selangor (JKNS), Kerajaan Negeri memperkenalkan inisiatif SELangkah: sistem pendaftaran keluar-masuk di premis-premis kerajaan, perniagaan dan individu.

Konsep inisiatif SELangkah – Langkah Masuk Dengan Selamat – adalah untuk mengautomasi pendaftaran individu yang memasuki sesuatu premis, dengan mudah dan pantas. Inisiatif ini mempunyai 3 objektif serampang :

“Melindungi premis perniagaan,

“Melindungi pelanggan

“Membantu pasukan baris hadapan”

Seperti juga MySejahtera, para pengunjung premis boleh menggunakan aplikasi ini untuk mengimbas poster kod QR tersebut, menggunakan fungsi kamera di telefon bimbit, sama ada sebelum memasuki premis ataupun semasa membuat bayaran, bergantung kepada olah atur pemilik premis masing-masing.

Cuma yang membezakannya, log lawatan pengunjung premis ini akan dikawal selia oleh pentadbiran Kerajaan Negeri, dan diaktifkan oleh pegawai kesihatan awam sekiranya terdapat insiden Covid-19 dilaporkan di premis tersebut (seperti di pasaraya, kedai runcit, pasar borong, dan lain-lain).

Melalui inisiatif ini, semua pengunjung ke premis terlibat dapat dikesan dan dihubungi dengan mudah dan pantas.

Inisiatif SELangkah juga membolehkan pengguna untuk menyertai Program Saringan COVID19 secara percuma.

Isi Kandungan

Program Saringan COVOD19 Percuma Negeri Selangor

Sejak 8-21 Mei 2021, hampir 20,000 individu telah menghadiri Ujian Saringan COVID-19 percuma yang dilaksanakan oleh Kerajaan Negeri.

Saringan ini dibuat bagi mengesan kes-kes positif bagi mengelak ‘silent carrier’ dan memutuskan rantaian perebakan.

Individu yang melakukan saringan boleh memeriksa keputusan ujian dalam tempoh 24 jam selepas ujian menerusi aplikasi SElangkah digunakan untuk pendaftaran bagi program saringan.

Berikut adalah lokasi saringan COVID19 percuma Selangor yang terkini.

SELangkah: Cara Daftar Saringan COVID19 Percuma Selangor

Sertai ujian saringan ini dan pra-daftar mengikut langkah ini:

Muat turun aplikasi SELangkah atau pergi ke pautan
https://screening.selangkah.my/login

Daftar sebagai pengguna dengan mengisikan maklumat peribadi dan nombor telefon.

Tekan butang
Sihat.

Pilih
 Pendaftaran Saringan.

Daftar dan isikan maklumat pada ruang yang disediakan.

Semak sekali lagi 15 minit kemudian untuk melihat waktu kehadiran yang telah ditetapkan.

Nota: Jika anda tidak dapat hadir mengikut waktu janji temu, sila sertai program saringan yang lain.

Secara alternatif, hubungi pihak SELANGKAH di Telegram (
t.me/Selangkah_my
) untuk mengubah janji temu.

Baca juga:
Cara Buat Janji Temu Jabatan Pendaftaran Negara Online (MyJanjiTemu JPN)

Maklumat Lanjut

Untuk maklumat lanjut, sila rujuk Portal SELangkah di pautan
http://selangkah.my/

ATAU

https://twitter.com/selangkah_my

https://www.facebook.com/SelangkahOFFICIAL

Artikel lain:
Permohonan Skim Perantisan Nasional (SPN) KBS
,
Permohonan Sewaan Premis Bangunan MARA


Cara Daftar ShopeePay dan Aktifkannya

Disini kami kongsikan cara daftar ShopeePay dan aktifkannya. Berita baik untuk belia di Malaysia! Seperti yang telah dimaklumkan, kerajaan telah melancarkan program eBelia dan semua belia yang layak boleh mendapatkan kredit percuma RM150 melalui 4 penyedia perkhidmatan eWallet, termasuklah ShopeePay.

Mungkin ada yang dah biasa berbelanja barang keperluan menggunakan Shopee, tapi mungkin ada yang baru pertama kali nak guna Shopee.

Isi Kandungan

Cara Daftar ShopeePay

Untuk menggunakan ShopeePay, anda perlulah memuat turun App Shopee terlebih dahulu. Aplikasi ini boleh dimuat turun secara percuma di peranti Android dan Apple iOS.

Setelah memuat turun, bolehlah anda mengaktifkan ShopeePay dengan langkah berikut:

Buka aplikasi Shopee

Pergi ke ikon ‘ShopeePay’ di homepage Shopee. (Jika anda tidak dapat melihat ikon ini, pastikan anda telah Update app ini di Google PlayStore / ioS Store)

Masukkan butiran peribadi seperti nama anda dan nombor kad pengenalan.

Kemudian, cipta nombor PIN (yang perlu diingat) untuk pengesahan.

Anda boleh membuat pembayaran menggunakan ShopeePay sebaik sahaja ia diaktifkan dan ditambah nilai.

(NOTA: Nilai kredit RM150 boleh ditebus melalui Program eBelia ShopeePay)

1 : Klik ikon ShopeePay seperti dalam gambar di bawah.

2 : Tekan butang ‘Activate ShopeePay’. Tick pada kotak kecil di bawah dan tekan butang ‘Next’.

3: Cipta no pin untuk akaun ShopeePay anda. Selepas membuat verifikasi, akaun ShopeePay akan tertera di bahagian ‘Profile’ seperti di bawah.

4. Anda boleh tekan pada ikon ‘ShopeePay’ dan ikon berikut akan muncul untuk tindakan selanjutnya:

Top Up

Scan

Pay

Transfer

Withdrawal

Request

Sejarah transaksi anda juga akan dipaparkan untuk rujukan anda. Sekarang, bolehlah anda berbelanja dengan ShopeePay.

Cara Penebusan Kredit Percuma RM150 eBelia ShopeePay

Tambahan pula Shopee kini menyediakan insentif RM5 kepada anda yang membuat pengesahan akaun ShopeePay masing-masing.

Sama seperti dompet digital lain, ShopeePay memerlukan anda membuat pengesahan menggunakan kad pengenalan.

Kredit RM5 akan dimasukkan ke akaun anda dalam masa 5 hari selepas pengesahan dibuat.

Untuk tebus, layari
ShopeePay
 sekarang dan buat pengesahan segera!

Untuk maklumat lanjut berkaitan ShopeePay, sila rujuk terma dan syarat serta info terkini dari Shopee Malaysia.

Rujukan👉:
https://help.shopee.com.my/s/article/How-to-activate-ShopeePay-200806

Artikel lain:
Permohonan Insentif Pemandu Pelancong dan Agensi Pelancongan Johor
,
Permohonan Biasiswa Pendidikan UniSHAMS 2021 LZNK


Cara Daftar SSM Percuma Untuk Golongan B40 Dan Mahasiswa

Cara Daftar SSM Percuma
untuk golongan berpendapatan rendah (B40) dan Mahasiswa ini adalah salah satu inisiatif Suruhanjaya Syarikat Malaysia (SSM) bagi mendaftar perniagaan usahawan kumpulan B40 dan pelajar IPT sepenuh masa secara percuma melalui Program Pendaftaran Perniagaan Bersekutu (SPPP).

Melalui program ini, pemohon yang layak akan menerima pengecualian yuran (Bil Perkara Pengecualian Fi) seperti berikut:

Perniagaan milikan tunggal menggunakan nama sendiri seperti di kad pengenalan – RM30

Perniagaan milikan tunggal atau perniagaan perkongsian (rakan kongsi terdiri dari kategori kumpulan yang layak memohon skim ini) menggunakan nama tred – RM60

Cetakan maklumat - RM10

Isi Kandungan

Cara Daftar SSM Percuma

Pemohon yang layak boleh menghantar permohonan mereka secara dalam talian melalui portal dalam talian
ezbiz.ssm.com.my
 dan berikut adalah langkah-langkah Cara Daftar SSM Percuma:

Untuk mendaftar sebagai pengguna EzBiz buat kali pertama, sila layari pautan berikut –
http://ezbiz.ssm.com.my

Untuk pengaktifan ID ezbiz, anda boleh menggunakan Kaedah > Log Masuk Portal ezbiz > Profil Pengguna > Permintaan Pengesahan Pengguna > Tambah Baharu

Lampirkan fail seperti yang diminta

Untuk mendaftar perniagaan, anda mempunyai dua pilihan nama perniagaan

Maklumat dan dokumen yang diperlukan

Lengkapkan maklumat perniagaan melalui Borang Pendaftaran Perniagaan Baharu (Borang A) dengan mengisi maklumat berikut:

Nama perniagaan

Tarikh mula perniagaan

Tempat utama perniagaan

Alamat kedai perniagaan (jika ada)

Maklumat Pemilik dan Rakan Kongsi

Jenis perniagaan yang akan dijalankan

Serahkan salinan perjanjian perkongsian (jika ada)

Syarat Kelayakan Permohonan SSM Percuma

Butiran kategori yang layak memohon SPPP adalah seperti berikut:

Kategori Golongan B40

 Kategori Golongan Mahasiswa

 Pemegang MyKad / MyPR

Berumur 18 tahun ke atas yang memenuhi syarat untuk pendaftaran perniagaan

Ada maklumat untuk kumpulan B40 dalam pangkalan data penerima BPN 2.0

Tiada rekod entiti perniagaan yang masih aktif dalam SSM

 Pemegang MyKad / MyPR

Berumur 18 tahun dan layak untuk pendaftaran perniagaan

Pengajian / kursus sepenuh masa di mana-mana IPTA / IPTS / politeknik / maktab / institut kemahiran / pusat kemahiran dalam negara

Tiada rekod entiti perniagaan yang masih aktif dalam SSM

Maklumat Lanjut

Untuk maklumat lanjut, sila hubungi Pusat Panggilan SSM di 03-7721 4000 atau e-mel
[email protected]
. Anda juga boleh merujuk
Portal Rasmi SSM
 untuk mendapatkan sebarang info terkini.

Semoga perkongsian tentang
Cara Daftar SSM Percuma
 ini dapat membantu anda yang memerlukan.

Seterusnya, anda juga boleh dapatkan info-info terkini di
TcerDotMy
kerana kami sentiasa menyediakan segala info yang tepat dan sahih.